Gaiak: Errenteriako Kaputxinoak - Euskonews\nBALDA, Mikel BERRA, Jokin CABRILLA, Jon ERKIZIA, Hasier\nOreretako Fatimako Andre Mariaren parrokian une historikoak bizi dituzte azken hilabeteetan. Fraide kaputxinoek eliza eta euren bizileku izan den egoitza utzi dituzte, eta hemendik aurrera herrian ez da kaputxinorik izango. Jose Luis Ansorena, Kepa Goienetxe eta Xabier Etxenike izan dira Oreretako azken hiru kaputxinoak. Ez da haien erabakia izan, Oreretan gustura zeuden eta, baina kaputxinoen goi karguek emandako agindu baten ondorioz utzi egin behar izan dute herria. Albistea ez da nolanahikoa, orain dela urte askotxo iritsi baitziren gurera. Ansonrena kaputxinoa.\nXVII. mendetik gaur arte eginkizun zehatzak izan dituzte, esan bezala, erlijioari eta kulturari lotuak gehienbat. Orain ordea erreleborik gabe geratu dira. Ez daukate fede kristaua zabaltzeko behar adina elizgizonik, eta erantzukizun hori beste batzuen eskuetan uztea erabaki dute. Erabaki zaila izan da haientzat, mingarria, baina hartu beharrekoa eta, beraz, baikortasunez hartu dute. Erdi Arotik hona\nGaur egun, kaputxinoek ez daukate herritarren aldetik lehen bezainbesteko laguntza, eta hori da orain herritik joan behar izatearen beste arrazoi bat. Orain ez dago lehen hainbeste fededun eta horregatik ez dute zeregin askorik Errenteriako parrokian. Eliza eta kultura\nAzkenaldi honetan, Oreretan hiru fraide izan dira bizitzen eta kaputxinoen zeregina aurrera ateratzen. Beraien artean bat nabarmentzekotan, Jose Luis Ansorena da, zeren berak burututako lana ez da makala izan. Berak sortu zituen Andra Mari abesbatza, Musikaste, Eresbil eta beste erakunde batzuk ere. Eresbileko lokalak, Errenterian.\nUrteotan oso ospetsu bilakatu da Ansorena batetik, berak sortu duelako Eresbil, Euskal Herriko musika artxiborik handiena, herrian eta munduan oso ezaguna egin dena; eta bestetik, hau guztia ilusioaren ondorioa izan delako. Gazteen garrantzia\nErrenteriatik joan den hirugarren fraidea Xabier Etxenike errenteriarra da. 41 urte besterik ez ditu, baina ez zaio falta esperientziarik, 18 urterekin joan baitzen Ekuadorrera eta 19 urte pasa baitzituen bertan misiolari. Etxenike izan da Oreretako komentuko azken arduraduna eta horregatik izan dira bere esku azken bost urteetan egoitza handiaren zaintza eta garbiketa. Etorkizuna\n2006ko irailaren 23an, herriko azken hiru kaputxinoak agurtzeko bazkaria egin zen eta bertan ehunka eliztar bildu ziren. Horixe izan da laurehun urteren ondoren kaputxinoek gure bailaran egin duten azken agerraldia. Bizitzak, ordea, aurrera jarraitzen du eta Fatimako Andre Mariaren parrokiaz Donostiako Elizbarrutiak izendaturiko beste hiru apaiz arduratuko dira aurrerantzean. Parroko berria Joxin Arregi izango da. Irailean hasi zen bere lan berrian eta lan egiteko gogo handiz etorri dela esan dute joan berri diren fraideek. Besteak beste, komentuan libre dagoen espazioa proiektu berriak egiteko erabiliko omen du. Beraz, parrokiaren etorkizuna esku onetan gelditu dela dirudi. Hala eta guztiz ere, kaputxinoek utzitako hutsunea betetzea oso zail izango du.\nDONOSTIA-SAN SEBASTIÁN ERRENTERIA HONDARRIBIA\nAnsorena Miranda, José Luis ETXENIKE, Xabier GOIENETXE, Kepa


Erosketak Whatsapp bidez egitearen onurak - Domiko\nErosketak Whatsapp bidez egitearen onurak\nBy Domiko29/05/2019No Comments\nJende askok ez ditu ezagutzen Whatsapp bidez janari erosketak egitearen onurak.\nWhatsapp bidez erosketak egitearen beste onura bat denbora aurreztearena da. Dendara joan eta produktuak hartzen ibili, ordaintzeko hilera egin eta azkenean etxera itzultzeko denbora aurrezten duzu. Gaur egungo bizitza zoramen bat da eta zaila da egin behar guztiak egiteko denbora aurkitzea eta erosketa egitea horietako bat da, batazbeste astean bi ordu ematen ditugu hortan, aldiz Whatsapp bidez 20 minutuan egina daukazu. Horrek hilabetean 7 orduko aurrezpena suposatzen du.\nWhatsapp bidez erosketak egitearen onurarik garrantsitsuena erosotasuna da. Ez daukazu dendara joan eta hilera luzerik egin beharrik. Eser zaitez lasai zure mugikorrarekin eta klik gutxi batzukin zure erosketaz goza ezazu. Egin erosketa nahi duzunean eta jaso ezazu ahal duzunean.\nErosketa Whatsapp bidez egiten duzunean gastuaren kontrol haundiagoa duzu. Erosketa gune haundietan erosten duzunea trikimailu asko erabiltzen dituzte erosketa estimulatzeko, aldiz Whatsapp bidez erosten duzunean zeuk erabakitzen duzu zer erosi eta zer ez.\nMuskulu eta bizkarreko min gutxiago\nErosotasun hau bereziki garrantsitsua da jende helduarentzat bai eta bizkar edo belaunetan lesioak dituztenentzat. Beraientzat erosketa Whatsapp bidez egitea lasaitasun eder bat da.\nEta zuk, probatu duzu erosketa Whatsapp bidez egiten? Konta iezaiguzu zure esperientzia\nPrevious PostBaserriko oilasko gisatua patata gozo purearekin\nNext PostIritsi dira Whatsapp bidezko erosketak Domikora


"Heldu da gizonezkoek euren pribilegioak kuestionatzeko garaia, ohartzeko nondik ari diren munduari begira" - Noticias de Gipuzkoa\n"Heldu da gizonezkoek euren pribilegioak kuestionatzeko garaia, ohartzeko nondik ari diren munduari begira"\nane araluzearen elkarrizketa / argazkia pilar barco 16.11.2020 | 00:44\ndonostia – Blokeatuta dagoen idazle baten gorputzean sartu da Karmele Jaio bere azken nobelan belaunaldiz belaunaldi maskulinitatea nola eraikitzen den aztertzeko. "Emakumeen azalean sartzea baino gehiago kostatu zait", onartzen du idazle gasteiztarrak, kontu handiz ibili baita "karikaturarik" ez egiteko. Genero rolen pisuak eta familietan ematen diren isiltasunek gurutzatzen dute eleberria. Datorren ostegunean jasoko du Euskadi Literatura Saria.\n'Aitaren etxea' euskarazko liburu irakurrienen artean dago argitaratu eta urte betera. Sariak eta arrakasta eskutik bat doaz oraingoan.\n—Bai, zalantzan dagoelako. Lehen oso argi zeukaten zer zen gizon izatea, orandik ere ez dugu hainbesteko pausorik eman, baina gauza asko aldatu dira. Gizon askok sentitzen du hausnartzeko beharra, emakumeekin duen harremanaren inguruan eta euren barrura begiratuta: nola ikasi dut nik gizon izaten? Zein izan da nire eredua? Eroso sentitzen naiz? Hori naiz neu edo moldatu egin naiz gizarteak ezarritako arauetara? Heldu da euren pribilegioak kuestionatzeko garaia, ohartzeko nondik ari dira munduari begira.\n'Amaren eskuak' kaleratu zenuenean, "Aitaren eskuak' izeneko liburu batek aita-seme baten istorioa kontatuko baluke ez nuke gizonezkoentzako denik pentsatuko" esan zenuen, gizonezkoek gizonezkoei dagozkien gaiei buruz bakarrik irakurtzen zutela adierazteko. Zerbait aurreratu al dugu ordutik?\nLiburuan erakusten duzu nolako harrera ona duen liburu batek, femeninoegia izan daitekeen gai bat jorratuta, gizonezko batek aurkezten duenean. Horrelako aurreiri-tziak bizirik daudela uste duzu?\n—Aurreiritziak oso zaila da egun batetik bestera desagertzea baina botila erdi beteta ikusi nahiko nuke. Bat-batean desagertzea oso zaila da, baina pausoak ematen ari dira. Aurtengo Euskadi Sariek ere erakutsi dute hori, ez da konpentsazio bat. Gay eta emakume idazle batzuk irabazi dute lehen ez zeukaten leku bat.\n"Euskadi Sariek ere erakutsi dute gay eta emakume idazle batzuk irabazi dutela lehen ez zeukaten leku bat"


ELIKA Seguridad Alimentaria | Nitratoak eta nitritoak elikagaietan: EFSAren ebaluazio berria - ELIKA Seguridad Alimentaria\nBidaltze data 19 ekaina, 2017\nAdituek, esposizioa sakon aztertu ostean, ikusi dute elikagai-gehigarriek % 5etik beherako nitrato-kopurua gehitzen diotela guztizko esposizioari. Horrenbestez, ez dira segurtasun-mugak gainditzen.\nEFSAk, gehigarri gisa sartutako nitrato eta nitritoak berriz ebaluatu ostean, honako hau adierazi du:\n“...Eskura ditugun ebidentzia zientifikoetan oinarrituta, ondorioztatu dugu ez dagoela beharrik aurrez substantzia horietarako seguru gisa ezarritako mugak aldatzeko…”\nEra berean, landare batzuek nitrato-kontzentrazioak dituzte berez, eta nitratoa ingurumen-kutsatzaile gisa sar daiteke elikakatean, uraren bitartez batez ere.\nHori dela eta, elikagai-gehigarrietatik, presentzia naturaletik edota ingurumen-kutsatzaileetatik datozen nitratoak guztizko ingestari gehitzen bazaizkio, litekeena da tarteko esposizioa edo esposizio handia duten pertsonek muga horiek gainditzea.\nEFSAk ondorioztatu duenez, nitritoak kopuru baimenduen barruan elikagai-gehigarri gisa erabiltzen direnean, ez dute kezkatzeko moduko ondoriorik eragiten osasunean.


Larunbatean Oriaren 23. Traineru Jaitsierak bi abiapuntu izango ditu: Aginagako Mapil eta Saikola | Usurbildarrak aurrera\n← Mari Carmen Anza urtarrilaren 20tik Valentziako ospitaleko ZIUko zainketa gunean jarraitzen du\nAginagako Guraso Elkarteak begirale lan-poltsa osatzeko deia egin du →\nLarunbatean Oriaren 23. Traineru Jaitsierak bi abiapuntu izango ditu: Aginagako Mapil eta Saikola\nLarunbatean (otsailak 11) Oriaren 23. Traineru Jaitsiera ospatuko da. Estropada honetan bi bandera izango dira jokoan: Emakumeen III. Babyauto bandera eta Gizonezkoen VI. Babyauto bandera. 16:00etan irtengo da lehen ontzia eta 17:11n azkena. Guzti honen berri aste honetan eman dute Orioko Udalak eta Orioko Arraun Elkarteak.\nAginagako bi gune izango ditu abiapuntu probak: Mapil eta Saikola. Bi guneotatik, parte hartzaile batzuk 6.000 eta besteek 4.000 metroko bidea osatu beharko dute hurrenez hurren, Orio erdigune parean kokatua izango duten helmugara arte.\n78 ontzi lehian\nGuztira, 78 ontzi lehiatuko dira Oriako uretan:\nKanariar irletatik, Alacantetik, Valentziatik eta Kataluniatik 4 llagut.\nJubenil mailako neska mutilen 6 traineru.\nBeteranoen 14 traineru.\nEmakumezko absolutuen mailako 17 traineru.\nGizonezko absolutuen mailako 37 traineru.\nLlagutak, jubenilak, beteranoak eta emakumezkoek 4.000 metroko bidea osatuko dute eta haiek izango dira Saikolatik lehenak abiatzen, arratsaldeko 16:00etan. Minuturo ontzi bat abiatuko da Aginagatik Oriora. 16:41ean gizonezkoen txanda izango da. Hauek Mapiletik abiatuko dira, minuturo ontzi bat, eta 6.000 metroko bidea osatuko dute. Azkenak oriotarrak izango dira, arratsaldeko 17:11n.\nEstropada hau behar bezala antolatzeko auzolana ezinbestekoa dela azpimarratu dute Orioko Udalak eta Orioko Arraun Elkarteko ordezkariek. Guztira 80 lagun beharko dira trafikoa zaintzeko, irteera eta helmuga puntuetarako, klubetako jendea bideratzeko, edota errioan motordun ontzietarako: “Haiengatik izango ez balitz, ezingo litzateke hau guztia antolatu”.


Hainbat panel erabiliz, GGKE bakoitzak ura eta saneamendua edukitzeko giza eskubidea ezartzearen alde hainbat lekutan eta ikuspegi desberdinetatik egin duen lana aurkeztuko du.\nIndian, Bolivian, Kongoko Errepublika Demokratikoan eta El Salvadorren martxan dituzten proiektuak jarriko dituzte aztergai Alboan, Zabalketa, ICLI eta MGI erakundeek, hurrenen hurren. UNESCO Etxeak, berriz, ura eta saneamendua edukitzeko giza eskubidea defendatzeko, ezartzeko eta horri buruz sentsibilizatzeko egin duen lanaren berri emango du, bereziki Agenda 2030 eta Garapen Iraunkorrerako Helburuak ardatz hartuta.\nErakusketa 5 GGKEak gauzatzen ari diren lan-proiektu zabalago baten harira antolatu da. Proiektu horren helburua da kontzientzia kritikoa eta kooperazio-lan eraldatzailea sustatzea Bizkaian, ura eta saneamendua edukitzeko giza eskubidea benetan zabal dadin.\nProiektuak webgunea ere badu, eta informazio gehiago aurki daiteke bertan: http://forobizkaiadhas.org


Txaramela: marzo 2017\nZIENTZIA MUSEORAKO IRTEERA\n4.DBHko Fisika eta Kimikako ikasleek aurten ere Eureka Zientzia Museora irteera burutu dute. Martxoaren 15ean Donostiako museora joan ziren 62 ikasle eta hiru irakasle. Hiru talde osatu zituzten eta bi taldek bisita euskaraz egin zuten eta besteak, ingelesez.\nHan txandakatuta hiru tailer desberdin esperimentatu zituzten. Kimikako tailerrean ( Marie Curie gelan) substantzia desberdinak aztertu zituzten: ionikoak, metalikoak eta kobalenteak. Eta Fisikako bi tailer desberdinak ere probatu zituzten: presioarena ( batez ere, presio atmosferikoaren efektuak) eta oso ikusgarriena den elektrizitatearena Volta gelan. Denetan, ikasleek parte aktibo izan zuten.\nEgun ederra pasatu zuten eguraldiak lagunduta. Hurrengo ikasturteetan errepikatzeko asmoa dugu, oso irteera probetxagarria baita.\nMaribel Mañeru (Fisika-Kimika irakaslea)\nPublicado por Prentsa Tailerra en 1:45 No hay comentarios:\nEtiquetas: Irteerak, zientzia museoa\nMartxoaren 10ean batxilergoko 1. mailako 56 ikasle Valdezcarayko eski estaziora joan ziren soinketako irakasleen laguntzaz\nIkasle asko ziren inoiz eskiatu ez zutenak. 2 orduko ikastaroa egin zuten bertako monitoreekin eta ondoren ikasitakoa praktikan jartzeko denbora izan zuten.\nEguna zoragarria izan zen, eguzkia izan genuen eta 25º ko tenperatura. Inoiz baino elur gutxiago egon da eta bero handia egiten zuenez elurraren kalitatea ez zen oso ona. Hala ere ikasleek izugarri ono pasatu zuten eta oso pozik etorri ziren.\nAinhoa Bastegieta (Gorputz Heziketa irakaslea)\nPublicado por Prentsa tailerra en 7:41 No hay comentarios:\nOtsailaren 23an gure ikasleek pozik jantzi zituzten etortzear zeuden Inauterietarako mozorroak. Eta, lotsarik gabe klasera ere piura horiekin etorri ziren. Asko, ondo babesturik, egun hotza baitzen; beste asko imajinazioari haizea emanez, barregarri eta sinpatiko. Argi dago ikasteko ez ezik jaiaz gozatzeko ere badarabiltela lepo gaineko errota.\nHori umorea, neska-mutilok!!!\nPublicado por prentsa en 14:14 No hay comentarios:


Emari emankorra du | Kirola | Berria\nEmari emankorra du\nRealak ligako bolada onari eutsi nahi dio gaur Getafen. Imanol Alguacilek harrobitik egin beharko du tira berriz. Aitor Zulaika Reala B-ko teknikari ohiak eta Xabi Auzmendi jokalari ohiak gazteen ekarpena aztertu dute.\nJulen Lobete, jaurtitzen, Elxen aurka jokatutako partidan. JON URBE / FOKU Tamaina handiagoan ikusi\nRealak gutxienez sailkapenaren bigarren postuari eutsi nahi dio gaur Getaferen zelaian irabazita (18:30, Movistar La Liga). Espainiarrak azkenak dira; jokatu dituzten zazpi partidak galdu dituzte, eta bi gol baino ez dituzte sartu. Txuri-urdinek zortzi jokalari dituzte min hartuta, Alexander Isak osatuta baitago, eta jokatzeko prest. Baina, hala ere, Imanol Alguacilek hain emaitza onak eman dizkion harrobitik egin beharko du tira berriz ere, irabazteko asmoan.\nZubietan lana nola egiten den ondo baino hobeto daki Aitor Zulaikak (Azpeitia, Gipuzkoa, 1978). Real Unioneko entrenatzailea da gaur egun, baina, txuri-beltzen aginte makila hartu aurretik, Realaren harrobian ibili zen. Besteak beste, Xabi Alonsoren eta Imanol Alguacilen laguntzaile eta Reala B-ko entrenatzaile modura. Argi du zergatik ateratzen diren hainbeste jokalari on donostiarren haztegitik: «Zubietan asko eta ondo egiten da lan. Haurren kategoriatik hasi eta lehen talderaino. Jokalariak ez ezik, pertsonak eta ikasleak ere hezten dira. Hori oso garrantzitsua da».\n2016. eta 2019. urteen artean Zubietan ibili zen Xabi Auzmendi (Lazkao, Gipuzkoa, 1997). Egun, Lituaniako liderra den Suduva taldean ari da jokatzen, maila onean, gainera. Goierritarrak argi du harrobitik jende gaztea ateratzeko gakoa aukerak ematea dela: «Klub denek dute harrobia, baina Zubietan aukerak ematen dira, eta hori ezinbestekoa da. Aukerarik gabe, ez dago jokalariak ateratzerik. Gainera, Imanolek harrobia ezagutzen du, eta hori oso garrantzitsua da behean dauden jokalarientzat, badakitelako berarekin jokatzeko aukerak izan ditzaketela. Horrek lan egitera bultzatzen ditu».\nJokin Aperribai presidenteak behin baino gehiagotan aipatu du Zubietan aste barruan egiten den lana, eta, Zulaikaren ustez, hor dago Realaren altxorretako bat: «Aste barruko lana ikusgarria da. Asteburuetan Realak jokamolde bat du, baina astean zehar lehiatzeko era ezberdinak lantzen dira, eta horrek eragina du jokalariek gero goi mailan aritzeko duten egokitzapen azkarrean».\nAsko dira azken hiru denboraldietan Realarekin debuta egin duten Zubietako gazteak. Gehienak isil-isilik, batere zaratarik egin gabe iritsi dira gora. Pauso entzutetsurik ez eman izanak, baina, ez du esan nahi jokalari makalak direnik, Auzmendiren ustetan: «Zubietan isilean egiten da lan, hotsik atera gabe. Horrek ez du esan nahi jokalariek izaerarik ez dutenik. Europan eta aurreko denboraldian bezala Manchester Uniteden aurka hasieratik aritzeko, kemena behar da. Eta horrelako gauzek asko esaten dute jokalari batez».\nPostu bete jokalari\nJon Pacheco atzelaria; Martin Zubimendi eta Beñat Turrientes erdilariak; Ander Barrenetxea hegaleko erdilaria; Julen Lobete eta Jon Karrikaburu aurrelariak... Ia postu guztietako jokalariak atera dira azken urteetan, eta prestatzailearen ustez, horrek arrazoi bat dauka: «Ez da kasualitatea: kausalitatea da. Zubietan jokalariak biltzeko egiten den lana ikaragarri ona da, eta, gero, lehengai hori jorratzeko, sekulako lantaldea du Luki Iriartek [Realeko oinarrizko futboleko zuzendariak]».\nTeknikari oriotarra Reala B-ko entrenatzailea zenean, haren aginduetara egon zen Auzmendi, hirugarren taldetik igota, denboraldi-aurre batean. Hilabete eskas egon zen Imanolen aginduetara, baina nahikoa izan zitzaion haren ezaugarrietako bat ezagutzeko: exijentzia. «Imanolek berdin-berdin exijitzen dio taldeko onenari eta entrenatzera igo den bati. Ulergaitza da hasieran, baina gero konturatzen zara besteen parean jartzen zaituela, eta hori eskertzekoa da, oso, jokalari batentzat. Seguru Januzaji edo Isaki eskatzen dien lan berbera eskatzen diola, adibidez, Lobeteri».\nDenboraldi honetako datuak oso adierazgarriak dira. Lehen taldean jokatu duten 26 jokalarietatik hamasei Zubietan hezitakoak dira; hots, erdiak baino gehiago. Emari emankorra du Zubietak.


Carioco komiki sail baten protagonista izan zen, El loco Carioco, alegia (euskaraz Carioco zoroa). Carlos Contik, nahiko ezaguna egin zen komiki-sail hau, 1949an sortu zuen. Sortzaileak bere Carioco Bruguera argitaletxearen aldizkarietarako prestatu zuen. Pertsonaia Pulgarcito aldizkarian agertzen zen. 1951tik aurrera ere beste aldizkarietan agertu zen, esaterako Super Pulgarciton eta El DDTn. (eu)


Garrantzitsua: Covid19-agatiko etxeratzeen osteko itzulerari buruzko argibideak - Kurutziaga Ikastola\nGarrantzitsua: Covid19-agatiko etxeratzeen osteko itzulerari buruzko argibideak\n11 otsaila, 2021\t| COVID-19, Ikastola, Oharrak\nAurreko asteotan COVID-19a dela-eta etxean egon behart izan duten taldeak izan ditugu ikastolan. Hala nahiko genukeen arren badakigu ez direla azkenak izango. Ohar honekin, itzulerak zelan egiten diren eta noren eskumena diren azaldu gura dizuegu.\n– Ikasle bakoitzaren itzulera (ikastolara) Osakidetzak markatzen du. Data aztarnariak ezarriko du.\n– Data hori jakiterakoan Ikastola jakinaren gaineana jartzea komeni da barne antolaketarako. Beraz e-posta bat bidali zuen tutoreari, edo deitu zuzenean.\n– Gela berdinean emandako konfinatzeak ezberdinak izan daitezke (batzuk positibo, besteak kontaktu zuzen, sintomadun edo ez… ) eta ondorioz, bakoitzaren itzulera data ezberdina izan daiteke. Errepikatzen dugu, erabaki hau aztarnariak hartuko du eta familiari esango dio (ez Ikastolari).\nIkastola presentzialtasuna bermatuko du, eta etxean gelditu behar direnei klase telematikoak emango zaizkie. Baina barne antolaketarako beharrezkoa dugu jakitea zein ikasle geldituko den etxean eta zein etorriko den ikastolara. Horregatik da garrantzitsua ikastola jakinaren gainean egotea.\n← HH4: espazio aldaketa\nDBH3: Olentzero konpartsa →


Igandean Zubieta eta Noizbait taldeek 56. Endika Abril Errebote Txapelketaren finala jokatuko dute Villabonako errebote plazan – Usurbil Eginez\nIgandean Zubieta eta Noizbait taldeek 56. Endika Abril Errebote Txapelketaren finala jokatuko dute Villabonako errebote plazan\nPasa den igandean Zubietako errebote plazan jokatu zen 56. Endika Abril Errebote Txapelketaren finalerdietan Zubieta eta Hazparneko Noizbait taldeak nagusitu ziren. Zubietarrek 13-1 irabazi zioten Oiartzungo Txost taldeari, eta hazpandarrak Donibane Lohizuneko Luzean taldeari nagusitu zitzaizkion, 12-13ko emaitza estuarekin. Oiartzungo Txost eta Donibane Lohitzuneko Luzean taldeak gelditu dira finalaren atarian. Irabazleen arteko finala igande honetan (urriak 20) jokatuko da Villabonako errebote plazan, goizeko 11:00etatik aurrera. Eguraldiaren eraginez zenbait jardunaldi atzeratu behar izan dira eta ondorioz, atzeratu egin da baita txapelketaren azken fasea.\nZubieta eta Noizbait lehen aldiz lehiatuko dira\nBeste behin ere, Zubietak jokatuko du Endika Abril Errebote Txapelketaren finala. Baina oraingoan beste aurkari bat izango du aurrean: Noizbait taldea. Zubieta eta Noizbait taldeek ez dute sekula elkarren kontrako finalik jokatu. Zubietako Yoko Garbi taldeak bai jokatu zuen final bat Noizbat taldearen aurka, 1991-92 denboraldian; hazpandarrek irabazi zieten zubietarrei, 13-6.\nZubieta taldeak 6 final jokatu ditu\nEndika Abril Errebote Txapelketaren 6 final jokatu ditu Zubieta taldeak (aurtengoarekin, 5.a jarraian). Behin irabazi du soilik, aurreko denboraldian; eta beste 5 aldiz txapeldunorde izan da: 2010, 2013, 2015, 2016 eta 2017.\nNoizbait atldeak 11 final jokatu ditu\nLuzean taldea: 17 txapel (11 aldiz txapeldunorde).\nAviron Bayonnais, 14 txapela (6 aldiz azpitxapeldun).\nKapito Harri, 11 txapel (7 aldiz txapeldunorde).\nBehar Zana 4 txapel (8 aldiz azpitxapeldun).\nNoizbat, 4 txapel (7 aldiz azpitxapeldun).\nEndaiarrak, 2 txapel (behin txapeldunorde).\nZaharrer Segi, txapel bat (behin azpitxapeldun).\nYoko Garbi, txapel bat (6 aldiz azpitxapeldun).\nZubieta, txapel bat (5 aldiz azpitxapeldun).\nPosted on 2019/10/17 2019/10/17 by usurbileginezPosted in Orokorra\nAurrekoa Aurreko sarrera: Gaur udalbatzaren ezohiko osoko bilkura egingo da Udaleko udalbatza aretoan\nHurrengoa Hurrengo sarrera: Usurbilgo EHBilduk eta EAJk antolatuta, gaur 12:00etan udaletxe aurrean Kataluniako ‘Procés’-aren sententzia salatzeko elkarretaratzea


kritiken hemeroteka » Kontrabajua\n« Gogoa ibiltari | Euskal espioiak nazien aurka »\nKontrabajua / Patrick Süskind / Susa, 1988\nKontrabajua Dabid Zuazalde / Argia, 1988-10-16\nPatrick Süskind idazle germaniarra boom bat izan zen orain urte batzuk “Lurrina” izeneko nobelarekin; geroztik lan txikixeago batzuk ezagutu dizkiogu, beti ere gai monomaniako samarrekin, hala nola “Usoa” eta “Kontrabaxua”. Azken honek itzeleko teatralitatea omen duela eta, han eta hemen hainbat taldek ekin dio antzerkirako egokipenari, “Berliner Ensemble”k esaterako, eta bide beretik jo zuen Bilboko Maskaradak, euskara hutsez aritzen den antzerki talde profesional bakarra.\nJatorrizko lanak bakarrizketa eskatzen du, derrigor, eta bakarrizketa hori aurrera eramateko ardura Mikel Martinez aktore ezagunak hartu du bere gain; moldaketan berriz, Mikel bera eta Maskaradako zuzendaria den Karlos Panera aritu ziren. Moldaketa honek kenketak eskatzen zituen batetik: berezko literatur balioa izan baina antzezpenerako ezinezkoak ziren zatiak alde batera uztea; bestetik, noski, dramaturgia osoa lantzea.\nOso aukera zehatza egin zuten Mikelek eta Maskaradakoek: kafe-teatro moldea aukeratu zuten, hau da, aktoreak ikusleen aldamenean espazio berean ihardutea, horrek dakartzan abantaila eta zailtasun guztiekin, obrak iradokitzen duen hertsitasun eta hurbiltasun sentsazio horiek hobeki ematearren. Bilbo aldean burutu zen II. Kafe Teatro jaialdia zela eta estreinatu eta emanaldi ugari eman zituen gero, baina beste euskal herrietan ere Mikel Martinez —lehenago ere “Sudurra” izeneko beste bakarrizketa bat egin zuena— ikustea espero dugu.\nEuskararen ardura Joserra Egiluz eta Joserra Urrutxuak hartu zuten, eta bere lanaren bereizgarrietako bat hauxe izan da: testua irakurtzeko baina esateko eta entzutekoa zenez, ahozko erritmo batera egokitzea, ezaugarri horrek eskatzen zituen aldaketak eginez.\nZalantza egon liteke zer edo norentzat den liburu hau. Izan ere, ez da Süskindek idatzitakoaren azalpena hainbat zati kendu eta aldatu egin zaizkionez; hau irakurtzea ere ez da emanaldia ikustearen pareko, baina tira: testuak badu bere xarma eta grazia, antzerkizaleak dudarik gabe gustoa ateratzeko modukoa.\nLiburu sail honetan ikuskizunaren zenbait argazki egon ohi da. Honakoan ez ordea. Barietate handiagoa bilatzearren edo, zelanbaiteko errekreazioa egin du Gonzalo Martinez Azurmendi argazkilariak, kamara aurrean Mikel Martinez eta kontrabajua harturik: jolea eta tresna, tresna eta jolea egoera desberdinetan erakusteko aprobetxatuz (Antzerkiaren barnean beste komeria bat fotoz moldatuaren itxura hartzen du).


Hortz-inplanteak - JM Arizala\nZer da hortz-inplantea??\nGure Hortz Klinikako Prezioak\nAurrekontua egiteko Aurretiazko Kontsulta bat eskatu behar duzu eta zure kasuan zein aukera kirurgiko eta protesiko dituzun aztertuko dugu.\nNoiz ipintzen da inplante bat?\nHortz bat erauzi eta berehala edo hezurra eta hortzoia orbaintzen direnean ipin daiteke inplante bat. Prozesu sinplea da eta ez du ia minik ematen, izan ere, tokiko anestesia erabiltzen da, txantxar bat tratatzerakoan bezalaxe.\nInplantearen inguruko hezurra solidotu ostean egin ohi da behin-betiko protesia (2 eta 6 hilabete bitartean).\nIndikazioak eta kontraindikazioak\nInplante bat ipintzeko, masailezurreko hezurrak adina bolumen eta kalitate izan behar du. Parametro horiek betetzen diren jakiteko, oro har, eskaner bat egiten da. Hala ere, hezurraren bolumena hortz-mentu bidez ere areagotu daiteke.\nGainera, garrantzitsua da aldameneko hortzak eta hortzoia egoera onean izatea.\nGalde-sorta mediko bati esker, egon litezkeen kontraindikazioak eragoz daitezke.\nHortz-inplanteak jartzea eta iraunkortasuna\nInplateak 18 urtetik gora ipin daitezke.\nInplanteek hainbat hamarkada iraun dezakete.\nInplante-kirurgian, titanioa erabiltzen da, bateragarritasun biologikoaz gainera, erresistentzia mekanikoa ere baduelako.\nKalitatezko materiala eta teknologiarik aurreratuena erabiliz gero, inplanteak errefusatzeko edo periodontozko infekzio arriskua murriztuko da.\nHORTZ INPLANTEEN ONURAK\nHortz-inplantea jartzeak abantaila ugari ditu, besteak beste:\nHortzen funtzioa eta estetika eta irribarrea hobetzen dituzte.\nItxura, konfiantza eta bizi kalitatea hobetzen dituzte.\nUrte asko iraun dezakete.\nInplanteari esker, hortz bat edo batzuk ordeztu daitezke beste hortzei eraginik egin gabe, eta protesi finkoa eskaintzeaz gainera, erosoa ere bada.\nHortz bakar bat falta bada ere, aho osoak egonkortasuna galduko du. Ez bada ordezten, hainbat hortz eror daitezke edo kendu egin beharko dira.\nHalako egoeran bazaude, hortz-higiene guztiz zorrotza izan beharko duzu eta maiz egin beharko dituzu kontrolak, inplanteak daramatzaten guztiek bezala.


Kartulinazko tutu beltz batetik Continue Reading" />\nKartulinazko tutu beltz batetik\nOsteguna, 13 urria, 2016 Blog-a begisare, erretinosi pigmentarioa, ikusmenmurriztuadut, retinosis pigmentaria\tPermalink 0\nKartulina beltz bat hartu. Biribildu tutu itxura emanaz. Txurroak eramateko moduko itxura. Erpin estua pixka bat ireki, zulotxo bat. Orain jarri parte zabalena aurpegian. Zer ikusten duzu? Ikusmen estua, ezta? Murriztua. Hori aurpegian jarrita duzula ez duzu ikusten, begiratu egin behar. Aukeratu.\nGoizero esnatu eta begiak ireki orduko ikusten dugu, ezer begiratu ez arren. Entzun egiten dugu ezer aditu beharrik gabe. Gosaldu egiten dugu ahora daramagun hori dastatzeko astirik hartu gabe. Bizitza ukitzen dugu ondokoak laztandu gabe.\nEz baita berdina ikustea eta begiratzea. Jatea eta dastatzea berdina ez den bezala, edo entzutea eta aditzea. Hitz egitea edo esatea. Edo ukittzea eta laztantzea. Ikustea, entzutea, ukittzea eta jatea berezkoa dugu, baina begiratzeko, aditzeko, laztantzeko eta dastatzeko asmoa jarri behar dugu.\nNik aukeran nahiago dut laztantzea, nahiago dut hitz egiten ari zaizkidanean esaten ari direna entzun bai, baina aditzea ere. Jan, egunero jaten dugu, baina hartzen al dugu tarterik jaten dugun hori dastatzeko, begiak irekita ditugunean ikusten dugun arren ondoan duguna begiratzen al dugu?\nNire lagun batek ikusmen murriztua du. Nire lagun horrek aditu egiten du, dastatu, laztandu…\nNik gehiegi hitz egin nahi ez eta esan nahi dudana esateko hitz aproposak aukeratu nahi ditut. Nire lagun hori beti dago begira, ikusmen murriztua izan arren, begiratzen duena ikusten du. Iluntasuna piztu nahiko nioke, argia itzali ez dadin.\nNik ikusmen murriztua dutenak kontuan ditut.


Iratxe Zorrozuaren gonbidapena . diariovasco.com\nIratxe Zorrozuaren gonbidapena\n16 octubre 201600:51\nImmigrazio zinegotziak ondorengo hitzak luzatu zituen aurkezpenean aniztasunaren alde eta partaide izatera gonbidatuz, «gaur aniztasunez jantzi nahi izan dugu udalbatza aretoa. Horrekin gure herriko aniztasunari keinu bat egin nahi diogu. Gero eta anitzagoa baita gure herria, zarauztarron jatorriari, hizkuntzei, kulturari eta sinesmenei dagokienez.\nBaina azken batean, den denok, Zarautzen bizi garen guztiok BERTAKOAK garela aldarrikatu nahi dugu, berdin da bakoitza nondik eta noiz etorritakoa den.\nEta hori da gaur aurkezten dugun ekimenaren izateko arrazoia, gaur bezala, herriko aniztasuna eraman nahi izan dugu normalean aurkitzen ez den leku batera, gure herriko elkarte gastronomikoetara.\nAurtengoa Bertakoak egiten dugun hirugarren urtea da, eta urterik urte geroz eta jende gehiagok parte hartzen du. Bi gauza baino ez zaizkit geratzen: alde batetik sukaldari eta elkarte gastronomikoetakoei eskerrak eman, eta bestetik herritar guztiak azaroaren 5ean ospatuko den ekitaldi horretan parte hartzera gonbidatu».\nBuena participación en la Herri Lasterketa\nFidel Raso muestra en Photomuseum la vida de emigrantes y refugiados\nJoan Tudela, ex del Ordizia, nuevo fichaje en rugby\nSan Pelaioak, ate joka, zenbait berrikuntzekin\nKostan Elkartea ha organizado una salida a Salinas de Añana para el miércoles\nArranca con una comida el 6 de mayo la fiesta de las culturas Zarauztik Mundura


Bihartik, 17 gaztek hartuko dute parte Gazteria Sailak antolatutako elkartruke programan\nBerriak Bihartik, 17 gaztek hartuko dute parte Gazteria Sailak antolatutako elkartruke programan\n2015/07/13, Astelehena - 08:41\nGazteria Saila elkartruke programa garatzekoa da, bihar hasi eta uztailaren 17a bitartera. Iruñeako, Gasteizko eta Azkoitiko 15-17 urteko 17 gaztek hartuko dute parte ekimenean, eta haientzat egitarau zabala prestatu dute. Elkartrukea garatzeko, “Azkoitti gazteen ikuspegittik” lan ildoa aukeratu dute. Azkoitiko taldeak gonbidatzaile lanak egingo ditu Euskal Herriko beste gazteak hartuz eta herria eta bere historia erakutsiz.\nElkartrukean garatuko duten lanari dagokionez, herriari buruzko bideo bat sortu eta muntatuko dute. Bertakoak zer eta nola ikusten dugun eta baita beste herrikoek zer eta nola ikusten gaituzten ere erakutsiko duen bideoa, hain zuzen. Gazteria Sailekoek argitu dutenez, "proiektuak fase ezberdinak izango ditu, hasera orain emango zaio, ikasturtean zehar beste topaketa batzuk garatzekotan gara, eta hurrengo udan azkoitiar gazteei aukera emango diegu beste herrietara joateko".\nElkartruke programa honetan jorratuko diren helburu nagusiak:\n- Dugun herriaren eta bere istoriaren berri izan, ezagutzeko aukera eman, besteei jakinarazten lagundu.\n- Gure gazteengan eta datoztenen artean jakin-mina sustatu.\n- Sormena sustatu.\n- Euskal Herriko gazteen artean harremanak sustatu, eta euren arteko berdintasunetaz eta ezberdintasunetaz jabetu.


Nahia: "Aralarrek alderdi batena baino, enplegu agentzia baten itxura gehiago du" - zuzeu.eus\nNahia: “Aralarrek alderdi batena baino, enplegu agentzia baten itxura gehiago du”\nEuskal Herrian perretxikoak bezala sortzen dira alderdi berriak. Aurretik genuen alderdi abertzaleen amalgamari Nahia gehitu zaio, Aralarren eszisioa. “Ez da sekretu bat dagoeneko, 10 urte hauetan Aralar izan garenon gehiengoa jada ez gaudela Aralarren”, ahoan bizarrik gabe mintzo dira epostaz bidalitako komunikatuan. ZuZeuk idatzi horren pasarteak dakartza hurrengo lerroetara, Nahia alderdiak ofizialki hitza hartzen duen lehen aldi honetan.\nGipuzkoan Aralarrek daraman bide politikoarekin bat egiten ez duten aralar kide ohiek sortu dute Nahia. Aizkorri korronte kritikoaren testigua hartuta datoz, Aralar “izan zen alderdi independientetik ezer gelditzen ez dela” argudiatuta: “Alderdi batena baino, enplegu agentzia baten itxura gehiago du”, diote komunikatuan.\nNahia alderdiak “argi” utzi nahi du Aralarrekin izandako desadostasunek ez dutela zer ikusirik izan Amaiur koalizioarekin. “Ez du, ezta ere, zer ikusirik Bildurekin elkarlana izatearen aurkako gure jarrerarekin, Aralarretik hala saldu nahi izan duten arren”, azaldu dute. “Are gehiago, Aralarrek Amaiurren afera erabili nahi izan du barne krisiaren benetako arrazoiak ezkutatzeko”. Nahiaren aburuz, “boterea eskuratzeko barne borroka, demokrazia falta eta egun, zuzendaritza dutenek erakutsitako jokabide desegokia” izan dira banaketa ekarri duten “benetako arazoak”.\nGipuzkoako Aintzane Ezenarroren aldeko sektoretik sortu da zehazki ekimena. 2011eko urrian Aralarren Gipuzkoako Batzarreko hauteskundeak galdu zituzten, Ernesto Merinok defendatutako ildoaren aurka. Honek alderdiaren barreneko tentsioak areagotu zituen, Iratzarriren banaketa polemikoa eta Aizkorri ildo kritikoaren sorrera tarteko.\nPastelaren ginda legebiltzarrean Ezenarrok proposatu zuen Bake Ponentzia izan zen. Bertan, ezker abertzaleak idatziz egindako ekarpenen bidez soilik parte hartu zezakeenez, Aralarrek ez babestea erabaki zuen eta Ezenarrok aurka egin, Oxel Erostarbe eta Mikel Basaberen laguntzaz. Hiru legebiltzarkide disidenteak alderditik kanporatuak izan ziren.\nTestuinguru honetan jaio da Nahia. Printzipioz Aralarren “umezurtz gelditu diren kargu publikoei” babesa eskaintzeko bokazioarekin. “Aralarrek utzitako espazio politikoan kokatzen gara, baina horrek ez du esan nahi datorren hauteskundeetarako beste aukera bat bezala aurkeztu nahi dugunik”, azaldu du alderdi berriak. Non du iparra Nahia alderdiak? Zertarako sortu dute alderdi politiko berri bat? Aintzane Ezenarro izango al dute buru? Galdera asko datozkigu burura. Zuk zer iritzi duzu?\nPrentsa oharra osorik:\nNahia Prentsa Oharra\nAintzane Ezenarro, Aralar, banaketa, eszisioa, nahia\nZuZeu ZuZeuko erredakzioko kazetariak eta editoreak gara.\nZer edan ohi duzu lagunarteko txikiteoan? 47 pentsamendu “Nahia: “Aralarrek alderdi batena baino, enplegu agentzia baten itxura gehiago du””-ri buruz Gorka\n2012-05-13 13:38 Inpresentable koadrila bat direla iruditzen zait.\nBai formetan bai fondoan.\nLekuz kanpo daude eta ez dute oinarri politikorik,\nHamaika bat-ek bezala.\nEz dizuet okerrena opa, berez etorriko baitzaizue.\nErantzun Ion Ansa\n2012-05-13 13:44 Pertsonalki ez zaizkit batere gustatu Aintzane Ezenarrok egin dituen adierazpenak eta hartutako bideak. Elektoralki Amaiurren ondorengo koalizioari ez diola eragingo uste dut, baina politikoki ez da berri ona indar metaketaten alde dabiltzanentzat. Halare, uste dut etxeko suak etxeko hautsez estali behar direla, eta anti-Ezenarrotar guztiei dei egiten diet polemika honetan sar ez daitezen, bakoitzak bere bidea jarrai dezala eta listo! Igande on pasa!\n2012-05-13 14:11 Gaur Berria egunkariak Basabe legebiltzarkideari egindako elkarrizketa argiratu du.\nNahiaz hitz egiten ari garela, Nahia alderdiaren osaketarekin zerikusirik baduzue?\nErrespetuz ikusten dugu aukera hori, baina ez gaude eta ez gara egongo, eta ez dugu beste hauteskunde eskaintzarik egingo. Hiruron izenean hitz egiten ari naiz.\n2012-05-13 17:26 Eta beste hau? “Burura datorkit Sanchez Gordilloren kasua: Andaluziako Izquierda Unidaren militanteen erabakia izan zen PSOEren hautagaiari eman behar zitzaiola botoa, eta berak ezetz esan zuen, eta boto baliogabea eman zuen. Berak bere koherentzia lehenetsi zuen. Txarto egin zuen? Debekatuta zeukan hori egitea?” 1. IU ez da Aralar bezalako alderdia, koalizioa baizik. Sortu zeneko momentu beretik sekulako barne-istiluak bizi dituen koalizioa, gainera. Haren barnean dago CUT-BAI (ezkerreko nazionalista) Sanchez Gordilloren alderdia.\n2. Ezkerreko koalizio sendo, indartsu, bateratu, kohesionatu baten adibidea al da Izquierda Unida? Alaporai!\nErantzun Asier Isasa\n2012-05-13 14:27 Nahia-ko eta Hamaika bat koadriletakoak afaria aparte ematekoak dira. Ez dute inolako ahalmenik, inolako indarrik eta inolako ordezkatzerik. Euren burua ordezkatzen dute bakarrik. Biak futbolin partida batean elkarren aurka ongitxo leudeke.\nProtagonismoa eta sosak, besterik ez dute bilatzen. PSOE-n bukatuko dute, edota nork daki, Jon Juaristiren antzera, UPN-n edo PP-n. Non alpapa hortxe astoen muturra.\n2012-05-13 15:56 Nik ez dut erabat zuek bezala pentsatzen. Pragmatismoaren izenean, independentismoarentzat ez da hain notizi txarra jende hori ongi antolatua egotea eta dagokien ordezkaritza eskuratzea. Poztu eginen nintzateke Ezker Batuak, Nahiak eta bestek elkar hartuko balute, euskal politikan “hirugarren espazio” esaten zaion hori batzeko. Zorte pixka batekin, ea Bernardo Atxaga konbentzitzen duten kanpainako kartel batzuk bere muturrarekin ateratzeko, EBk orain dela urte batzuk egin bezala. Bi errealitateak ez dira berdinak, baina Nafarroa Garaian gertatu dena ekarri nahi nuke hona: lehenik Bildu eta NaBai, eta geroago GeroaBai eta Amaiur, bereizita aurkeztu ziren. Horri esker lortu zituzten nafar abertzaleek hauteskundeetan inoizko emaitzarik hoberenak. Euskal Herrian jende asko dago EAJtik kanpo kokatzen dena eta ezker abertzaleari botoa sekulan emanen ez liokeena, ezta mozkortuta ere. Alegia, baliteke ezker aldean txoko ttiki bat egotea, nolabait bete beharrekoa.\n2012-05-13 17:07 Zurea, Amonamantagorri, orain arte ikusitakoetan, ikuspegi zentzudun bakarra. Ez al gaude, etengabe, ideia guztien adierazteko eta antolatzeko askatasunen alde? Ez al da hori oraindik ere legez kanpo daudenen leloa, justu baino justuagoa? Baina, hara, norbaitek hauen lerroetatik ateratzea eta bere kabuz bertze bidetik saiatzea erabakitzen duenean, zer irainak, zer aurre-iritziak, zer profeziak, zer intrantsigentziak ez ote dituen jaso behar! Zerikusirik ez dut Nahiakoekin, ez eta Aralarrekoekin ere, ez eta alderdi zehatz batekoekin ere, baina utz dezagun talde edo korronte politiko-ideologiko bakoitzak bere bidea korri dezala horretarako adorerik badu, eskubide osoak aitortu behar dizkiegulako (ez bakarrik botereak, “kontra-boterekoek” ere, eta zinez demokratiko izan nahi dugun gainerako guztiok). Ala ez? Batasun gunerik okerrena alderdi bakarra baita, nik dakidanez.\n2012-05-13 18:26 Mikel Basabek egi batzuk ere esan ditu, gutxi, Berriako elkarrizketan. Hona interesgarriena, nire ustez: «Argi zegoen legealdia amaitzean hemendik joatea zela gu hiruron borondatea eta ez genuela parte hartze aktiborik izango bestelako apustu batzuetan». Alegia, «beste» ezker abertzalearekin bat egitearen kontra zaudetela. Pake ederra eman behar dezue hiruok ere…\n2012-05-13 20:36 Lehenengo eta behin, esan beharra daukat ez daukadala zerikusirik ez Aralarrekin, ez Nahiarekin, ez ezker abertzailarekin, ez inorekin ere… inork ez dezan pentsa alderdi baten interesen arabera nabielela… baina benetan harritu egiten naute foro honetan irakurri ditudan iritziek.\nHonezkero dakidanez, azken egunetan prentsan irakurrita, Nahia ez da alderdi politiko bat, baizik eta plataforma bat Gipuzkoan Aralarretik kanporatutako karguek babesa izan dezaten. Printzipioz, dakigunagatik, Nahia ez da hauteskudeetara aurkeztuko, eta Basabek, Ezenarrok eta Erostarbek esan dute ez dutela parte hartuko.\nBeraz, uste dut oso ezberdinak direla HAMAIKABT eta nahia delako hori, eta ia kritikak errespetuz egiten ditugun behingoz herri honetan! Ez dugu onartzen iritziak libreki emateko eskubidea, artaldean bat gara, gureek esaten dutena ondo dago, besteek egiten dutena, txarto. Hausnarketa apur bat!\n2012-05-13 23:18 Eskertuko nioke Zuzeuri pdf-ko textua eskura jarriko baligu. Eskertzen dizut, Aiene, gu guztion ezjakintasuna agerian jartzea (eske egia da!), baina Nahia ez dela hauteskundeetara aurkeztuko esatea, gaur gaurkoz gehiegi esatea dela iruditzen zait. “Aralarrek utzitako espazio politikoan kokatzen gara, baina horrek ez du esan nahi datorren hauteskundeetarako beste aukera bat bezala aurkeztu nahi dugunik”, horrelaxe omen dio dokumentuak. Kontuz esaldiaren ñabardura anbiguoarekin: ez dio “ez gara aurkeztuko”, baizik “horrek ez du esan nahi aurkeztu nahi dugunik”. Esaldiak esan nahi dezake “aztertzen ari gara”, “ez dakigu”, edo “auskalo, ikusiko dugu”.\n2012-05-14 12:16 Nire kritika ez dago zuri zuzendua, amonamantagorri. Eta ez nator inoren ezjakintasuna agerian uztera, gauza bat bakarrik esatera baizik: esaten duguna zentzuz esan dagigun, ondo informatuta eta errespetuz. Enfin, horixe bakarrik. Kritika eraikitzailea egin nahi izan dut, besterik gabe. Ondo ibili\n2012-05-13 23:52 Nork bere txokotxoa osatzeko eskubidea duela ukatzen duenik ez dut hemen aurkitu. Baina txoko horietaz zer iritzi dugun erraterik izanen dugu, ezta? EAEko mapa politikoan argitze-prozesu handi eta taigabekoa ari da gertatzen, eta halako alderdiek zail dute borroka armaturik gabeko agertokian berezko proposamenik eskaintzea, pertsonalismoak pertsonalismo. Batek daki legebiltzarkideren bat edo bertze erdietsiko ote luketen, azkenean aurkeztuko balira, baina Sabin Etxeari horrek eraginen liokeen ezin ordainduzko mesedeaz harago, kosta egiten zait horretarako justifikazio politikorik kausitzea. Bertzalde, ongi letorkieke kontuan hartzea ezker abertzalearekin lehiatzen saiatu den oro, haren hautesle-esparrua bereganatze aldera galtzaile atera dela, EAEn, bederen. Eta ez dirudi lehia horretan ezker abertzalearen legez kanporatzea baliatu nahi izan dutenak jenderik aproposena denik giza-eskubideen inguruko irakaspenak emateko. Horrek, menturaz, lagungarria gertatuko da legebiltzarkide horiek emandako ikuskizuna hobeki entelegatzeko. Eta galdera kontrafaktikoa: PSE-PP ituna hautsitzat eman ez balute, karguari uko egiteko borondaterik agertuko al zuten hiru legebiltzarkide horiek? Bidenabar: “Aralarrek alderdi batena baino, enplegu agentzia baten itxura gehiago du”. Txantxa ederra, noren eta “umezurtz gelditu diren kargu publikoei babesa eskaintzeko bokazioarekin” sortu den taldetxoaren ahotik entzunik! Subkontzienteak gaina hartu die, nonbait.\n2012-05-14 11:04 Bada hori, Gorka, inpresentablea zuzeu zarela.\nFaxista gehiegitxo bazterretan.\n2012-05-14 11:28 Faxista/Faxismoa hitz eder horiek 😉\nAuskalo zer den zuretzat faxismoa.\nNahiago dut ez jakin. Animo!!\nErantzun Peru Dulantz\n2012-05-14 15:21 Egia da hamaikabat-en istoriaren errepikapena ematen duela. Ez dute onartu haien alderdian gehiengoak erabaki duena, eta bazterrak nahasteari ekin diote, ea hortik zer ateratzen den…\n2012-05-15 11:30 >>”Ez dute onartu haien alderdian gehiengoak erabaki duena, eta bazterrak nahasteari ekin diote”\nHombre, nik uste dut alderdiaren gehiengoak markatu duen ildoarekin ados ez bazaude, onestoena dela alderdi horretatik ateratzea, baina ez botatzen zaituztelako, borondatez baizik. Alderdi bat proiektu bat aurrera ateratzeko tresna baita. Ez du zentzurik proiektua zurea ez den alderdi batean egoteak.\nHain justu, kupulek esandakoa kritizismorik gabe tragatzen delako daude alderdi eta instituzio (eliza adibidez) asko sinesgarritasunik gabe.\n2012-05-15 11:33 Eliza berriak baitira alderdi politikoak, euren jainkotxo eta jainko usteko eta iskribau guztiekin.\n2012-05-15 17:58 Eta Nahia ez al dute egin hiru jainko-jainkosa horiek gurtzeko? Aldare gainean ezartzeko?\nErantzun Beñat Muguruza\n2012-05-16 10:06 “PSOE-n bukatuko dute, edota nork daki, Jon Juaristiren antzera, UPN-n edo PP-n. Non alpapa hortxe astoen muturra”; “Egia da hamaikabat-en istoriaren errepikapena ematen duela” (Alegia, EAJn bukatuko dute); eta abar, eta abar.\nHalako espekulazioak egitea oso koldarra da, gero hala ez gertatzekotan inork ez baitu erantzukizunik hartzen. Aralarri sarritan egozten zitzaion EAJrekin bukatuko zuela, edo Euskadiko Ezkerra berria zela eta PSEri lotuko zitzaiola. Orain Aralar Ezker Abertzalearekin dago, eta ez dut inor entzun aitortzen “Begira, barkatu, hau esan nuen, argi dago ez dudala asmatu, eta mingarria izatera ere iritsi zitekeen Aralarkideentzat”, edo horrelako zerbait.\n2012-05-16 14:40 Ez dut uste “espekulazio” hutsa denik Aralar Amaiurren sartzea 2011ko maiatzaren 22ko emaitzen ondorio interpretatzea. Hau da, Aralarrek EAEn izan zuen erabateko porrota ikusirik, eta, Nafarroan, Bildu nolako indarrez sartu zen aintzat harturik, ez dirudi oinarririk gabeko aierua denik ondokoa ikustea: alderdiaren gehiengoak Bildurekin bat egin zuela, hala egin ezean, epe luzean, Bilduk eremua janen ziolakoan. Nola azaldu, bertzenaz, bozen aurretik Aralarrek eta EAJk EA kanporatzea Nafarroa Baitik, eta handik gutira Aralar EAren bide bera hartzea? (Bidenabar, nolako hautagaia jarri duen zuzendaritzak Amaiurreko zerrendan; Palestinaren aldeko taldeak pozez gainezka egonen dira; EAk egin bezala, bertzalde, ugaltze- eta gay eta lesbianen eskubideen aldeko taldeen bozkariorako).\nAbertzaletasunaren baitako hautagaitzen ugaritzeari dagokionez, ez diezaiogun ziririk sartu geure buruari: Nafarroan botoen %25 inguru bildu dute Amaiurrek eta Geroa Baik. Zerrenda horiek botoen %40a erdietsi izana legeak eraginiko txiripa izan da. Ondo letorkiguke gogoratzea zer gertatu zen 1977ko bozetan: 500 boto ingururengatik UNAI kanpo geratu zen, eta bortzgarren jarlekua UCDrendako izan zen, eta horrek gehiengo osoa eman zion (PSOE garai horretan Hegoaldearen batasunaren alde zegoen). Garai horretan, Euskal Erakunde Herritarra zen ezker erradikaleko eta ezker abertzaleko alderdien bilgunea. Azkenean, nor bere kasa joatea erabaki zuten guztiek (EHASek, LAIAk, eta Nafarroako EIAk abstentziora jo zuten), eta halakoxeak izan ziren emaitzak: UCDk hiru (botoen %28,5 eta gehiengo osoa!) eta PSOEk (%21) bi. UNAIk: %9,5, ORTk babestutako zerrenda, %5,1 (eta horiei ezkerreko karlistek babestutako zerrenda, LKIkoa, eta bertzeren bat gehitu beharko litzaieke). Oro har, Hegoalderako estatutu bakarra nahi zutenek botoen %57, eta 5etik 2 jarleku (geroago “nabarrista” bihurtuko zirenak). Horra hor nora daraman bozetara bakarka joateak. Erakunde Herritarreko alderdiak batera joan balira, jarlekua erdietsiko zuten eta hagitz gertu geratuko ziren PSOEtik. Horrek guztiak Hegoaldearen batasunaren aldeko gehiengoa emanen zuen, eta zailagoa izanen zen PSOErendako jaka aldatzea. Berriz diot: ez diezaiogun ziririk sartu geure buruari, Geroa Baik jarlekua erdietsi izana oso boto gutik eragindako karanbola hutsa izan da, azken batean deusetarako balioko ez duena, Espainian PPk gehiengo osoa duelako, eta oraingo PSOE “nabarrista” delako. Eta Nafarroan bi esparru abertzale horietarako lekurik izan daitekeen arren, EAEn, nekez. Aitzitik: txoko berririk sortzeak EAJri baino ez dio mesede eginen.\n2012-05-16 17:32 Oso ongi gogoratzen duzu zer gertatu zen 1977an Nafarroan, eta ezkutuko ganbaretan- edo gertatu ziren gauzatxo batzuk aparte utzirik, ados, guztiz, zurekin. Baina ez dago konparatzerik azkeneko hauteskunde orokorrekin, bertzeak bertze 1977koen ondorioz hain zuzen, gauzak izugarri aldatu direlako ordutik hona. PPren gehiengo absolutuaren aurrean Geroa Bairen eserlekua hutsaren hurrengoa baldin bada, berdintsu erran beharko genuke, horrelako ikuspegitik, edozein gutxiengori buruz, Amaiurrekoa barne. Nere ikuspegia oso bertzelakoa da: gehiengo absolutuen aurrean ere, balio handia dute gutxiengoek, euren planteamendu politiko-ideologiko-sozialak baliagarriak diren bitartean bertze eredu politiko bila. Eta, bertzalde, benetan uste al duzu gaurko Nafarroan, Geroa Bai aurkeztu izan ez balitz, Amaiurrek bi eserleku lortu zitzakeena eta UPNeri bat kendu?\n2012-05-16 23:01 Kaixo, Bixente: 1977ko bozen kontua aipatu dut zerrenden ugaritzea abertzaletasunarendako onuragarria den argudioaren harira, hau da, zatiketak alderdi nagusiei baizik ez diela mesede egiten argudiatzeko, eta 2012ko azaroko hauteskudeen kontraetsenplu gisa. Hau da, txiripaz eta gutigatik geratu zen kanpo UNAI, orduan, eta txiripaz eta gutigatik ere sartu da Geroa Bai orain (baina orduan ondorio larriak izan zituen txiripa horrek, eta orain, aldiz, Geroa Bai zein Amaiur sartu izanak ez du eragin handirik izanen). Nire ondorioa da zerrenden ugaritzea, oro har, kaltegarria dela ezkerreko abertzaletasunarendako. Dena den, erran bezala, Nafarroan baliteke bi aukera abertzalerendako lekua izatea (gainera, Geroa Bai EAJk babesten du, eta horrek aldarazten du kontua), baina zeharo galdurik ez banago, EAEn EAJz eta Amaiurrez bertzeko eskaintzarako tarterik ez da. Eta Nahia moduko taldea, azkenean aurkeztuz gero, EAJk baizik ez luke etekinik aterako.\n2012-05-16 14:17 Beñat, okerrena ez da asmatu ez izanagatik barkamena ez eskatzea. Okerrena da asmatu dutela. Hau da, EAJ edo PSOErekin bat egin balute: “ikusten, poltroneroak dira, alpapa eta ez dakit zer”. Baina Ezker Abertzale tradizionalarekin bat eginez gero, ez dago, antza, ez poltronarik eta ez alpaparik. Dena da guaia.\n2012-05-16 17:07 Ni naiz horietako bat, neuk ere esan nien ingurukoei (erdi txantxetan erdi egiatan) “horiek PSOEn bukatuko dute”. Badirudi oker nengoela, Aralarreko gehiengoari dagokionez, eta zinez pozten naiz horregatik. NAHIArekin zer gertatuko den? Ikusteko dago, baina hartu dituzten lehenengo erabakiei (alderdiaren iritziaren aurkako botoa ematea Legebiltzarren, ekainaren amaierara arte beren karguei atzikitzea) ez diet traza onik hartzen.\n2012-05-16 17:41 Jokabide politikoak alde batera utzita, argi esan beharra dago Nahiako hauek ez dutela oso ongi asmatu izena jartzerakoan, zeren eta, txistea ezin errazagoa baitu. Hamaika-bati ere neurriko zapata bailitzan etorri zitzaion izena, hamabi hautetsirekin gelditu zirenean. Gauza horiekin tentuz ibili beharra dago.\n2012-05-17 17:22 Ezenarrorekin norbaitek zalantzarik bazuen, hona hemen datu argigarria (ez dut euskaraz aurkitu, hona erderaz, Gara-tik)\nArgi dago zein askatan ari dira jaten hiru hauek. Alferrik, ordea. Bukatu da haien denbora, gereziak gorritzen hasi dira eta biltzeko ez dugu Ezenarroren baimenik behar. Horregatik ez dituzte ekainaren 30a arte entregatuko, hauek ziren “martxan dauden lanak”. Politika-zabor, politikari zaborjaleak.\n2012-05-17 20:39 Ikusirik Ezenarro zertan ari den, Aralarren izena erabiliz, oso garbi dago dena.\nZein izango da horren ordainez PPkoen eta PSOEkoen eskutik jasoko duen saria? Hori ere etorriko da, denborak argituko du dena.\nEzenarro etxera! Aprobetxategiak kanpora!\n2012-05-18 00:09 Hona hemen zantzutxo bat, oharkabean igaro dena: http://paperekoa.berria.info/euskalherria/2012-04-08/009/002/pse_eek_dio_ezenarro_izan_litekeela_lantaldeko_buru.htm\nHori bai “hartzaren besarkada”…\nBertzalde, irakur ezazue hau: http://paperekoa.berria.info/harian/2012-04-04/007/001/ezenarrok_basabek_eta_erostarbek_ez_dute_karguak_uzteko_asmorik.htm\nApirilaren 4an karrikaratu zuten informazio hori. Zer kasualitate: Basagoitik PPk PSErekin duen ituna hautsitzat eman (hau da, legegintzaldiari lau teleberri geratzen zaizkiola iradoki) eta handik pare bat egunera zeharo aldatu dute jarrera Ezenarrok eta enparauek, orain kargua uzteko prestasuna agertuz…\n2012-05-18 08:28 Asko esaten da Nahia ezerezean geratuko den zerbait dela, beste H1 bat. Baina esaten ez dena da Aralar “ofiziala” ere ezerezean geratuko dela. Fagozitazio batek kritika eta barrea eragiten dio askori, beste fagozitazioa ohoragarria eta kontsekuentea da. Noski…\nBestalde, Zabaleta eta konpainia barnean zituen Aralarrek Odonen PSOEko alkatetza sostengatzen zuenean, hor ere argi al zegoen ‘ze askatatik jaten zuten’? Zein ari da fagozitazio jai hauetan kabriola gehiago egiten?\n2012-05-18 11:57 Egia da: Aspaldi ez da inor sartzen Txentxo Jimenez himalayistarekin. Zabaletari GARAren azken orrialdea eman diote Nafarroaren konkistaz artikulu sorta bat argitaratzeko. Lehen putreak ziren; orain, ezker subiranistaren mahaian daude eserita. Joanak joan, eta pakea.\nNahia eta legebiltzarreko disidenteei dagokionez: haiek, hain juxtu, ez dira alderdiko aparatuan goxo gelditu. Aralar ez omen da lehengo alderdi bera, eta umezurtz daude.\n2012-05-18 14:05 Aralarrek orain diputatu bat du Bizkaitik Espainiako Kongresuan (bertze kontu bat da zuzendaritzak izendatu duen izen konkretua ezin desegokiagoa izatea, ezker abertzaleak eta Alternatibak sekula onartu beharko ez zutena). Bakarka –edo EBrekin batera– joanik nehoiz ez zuen halakorik erdietsiko. Baliteke 2011ko maiatzetik azarora bitartean Aralarrek eginiko biran oportunismorik izatea, baina ongi etorri oportunismo hori ezkerreko abertzaletasunaren bateratze-prozesuan parte hartzeko akuilu baldin bada! Bateratze-prozesu horri esker, Aralarrek babesturiko zerrenda EAEko lehen indar bilakatzeko zorian da. Gaizki oroitzen ez banaiz, Aralarren jatorrizko helburua zen “ezker abertzale zibil eta zabal berri bat” eratzea (eta Amaiurrek HBk nehoiz izan ez zuen indarra bildu du), nahiz eta eskuin autonomistak, jakina, txoko huts jarraitzea nahiago.\n2012-05-18 12:36 Ezker Abertzale zeroakatstarrak ohitura zahharrei ezin uko eginda, iraina irainaren gainean. Banoa izena ematera, a ze giro “sanoa” eta maila politiko “gorena” aurkituko dudan bertan! Eta putre-ohi andana! Parke tematikoa.\n2012-05-18 15:43 Zarrapori\nEta hi tiranosaurus galanta.\n2012-05-18 15:53 Tiranosaurus mordoa bildu zarete jada Mikelot. Beste hau ez doa zuen parkera, guztiontzako leku nahikorik ez dago eta.\nEta besteri iraintzen eta deskalifikatzen jarraitu ordez, entzun euren arrazoiak, eta gero, ahal baduzue, egin errespetuzko kritika politikoa. Oso ariketa osasungarria da.\nHorra hor Aintzane Ezenarro Azpimarran:\n2012-05-18 18:26 Hor ikusten ahal dudan gauza bakarra da ETBk ia ordubeteko elkarrizketa eskaini diola ezker abertzalearen “ezkerreko” aurkariari. Mundiala zer aurpegi jarri duen Ezenarrok aurkezleak ohartarazi duenenean kargua uzten dutenerako Legebiltzarra desegitear egonen dela! Hitzetik hortzera daraman “ETAren indarkeriarekiko isiltasuna” ?non da orain ETAren biolentzia?, bere txokoa elikatzeko bertze argudiorik ez al du?? berorrek ez dio gauza handirik legez kanporatzeez, horrela nolako normaltasunez aritzen den ospatzeko ez bada. Gordinkeria osoz onartu du: alderdi guztiak biltzen dituen Legebiltzarrerako bozak antolatzea “ez garamatza inora” (Euskadi Irratiko gaurko elkarrizketan); hau da, 100.000 boto bazterturik osaturiko Legebiltzarrean ez da arazorik (hori bai: gero “giza-eskubideen iraultzaren” inguruko irakaspenak eman nahirik agertuko zaigu). Akaso ezker abertzalea legez kanporatu ez balute, berak sekula ez zuelako lortuko izan duen itzala. Eta bere “arrazoi” handiena ezker abertzalea legez kanporaturik Legebiltzarrean aritu izana zuritzeko Aralar 2003tik halaxe aritu dela baldin bada, bejondeiola. Eta zeuk gehiago! Inplikazioz, kontzientzia txar-txarra duela adierazten du horrek. “Alderdiaren gehiengoa” Bildu osatzen duten alderdiekin bat egitearekin alde dagoela onartu du, baina ?kontuz!? “ez boto-emaileen gehiengoak”. Jakina, bera da boto-emaileen nahikundearen interpretatzailea. Ez dago erran beharrik ez diola fitsik ere erran D3M baliogabetu izanaz 2009an Aralarrek jaso zituen “64.000 botoak” bereganatzean. Zehaztu ez duen irizpidea honakoa izanen da, menturaz: harekin ados daudenek “gizartearekin” alderdiak duen “konpromisoari” eusten diote; harekin bat ez datozenak, aldiz, “urrundu” egin dira “gizartetik” eta, beraz, nahiz eta alderdiaren gehiengoa izan, ez zaie zertan jarraitu, eta, beraz, nork nahi duena egiten ahal du bere karguarekin. Bapo aprobetxatu du Ezenarro andreak bere ibilbide politikoa, manipulazioaren artearen maistra bilakatu baita. Zera baizik ez zuen gehitu beharko: hurrengo bozetara joanez gero, Amaiur Legebiltzarretik kanpoko zerrenda bihurtuko litzatekeela, eta eurek gehiengo osoa erdietsiko luketela. Manipulaziorako erakutsi duen trebezia ikusirik, azkenean hori ere sinetsiko genuen…\nAzken kontutxo bat: bere konbertsio-prozesuan, hagitz erranguratsua EAE “Euskadi” bihurtu izana (ETBko elkarrizketako 48. minutuan).\n2012-05-18 17:20 Gaur (maiatzaren 18an) Euskadi Irratiko goizeko saioan ibili da Ezenarro andrea. 5 hitz baino ez emakume honen aurpegigogorrismoa definitzeko: In pre sio nan tea.\nTradizio politikoan sartzen da bere diskurtsoa, zuzen-zuzenean, entzuten nuen hitz bakoitzak beste zerbait esan nahi zuela ikusten da, argiki. Elkarrizketa, denon artean, adostasuna, bazterketarik gabe, biktimak…. neolingua bat asmatu du Ezenarro Andreak.\nEta inpresionantea azken galdera: “EAJn bukatuko duzu?” entzun ezazue, “Gora ezker abertzale berria!” oihukatzen zuenak zer erantzun du????\nBarregarriena zera da, denok dakigu non bukatuko duen: eman dioten lana bukatuko, orain goraipatzen dutenek ostikada emango diote, ez dute halako peoirik behar. Batzuen eskertxarra eta besteen mezpezu polituikoa baino ez du aurkituko: nire ustez, gezurtiek merezi dutena. Hamaikabatekoen bizarrak ez al ditu ikusi ala????\n2012-05-18 18:31 Zarrapo maitea, hemen besteek iraintzen ditek, hik ez. Larru lodikoa haiz gero.\nIrakur ezak hire mezua:\nEzker Abertzale zeroakatstarrak ohitura zahharrei ezin uko eginda, iraina irainaren gainean. Banoa izena ematera, a ze giro “sanoa” eta maila politiko “gorena” aurkituko dudan bertan! Eta putre-ohi andana! Parke tematikoa.\nHi bai giro sanoko mutila, eta bestesak putre-ohiak eta parke tematikora.\nEta lehen esan diadana errepikatzen diat orain: Eta hi tiranosaurus galanta!\nMesedez, Zarrapo. Bakarrik falta zaik yo-yo bat esku artean.\n2012-05-18 19:42 Nik uste dut Uxue Barkosen jokaldia errepikatzen saiatuko dela. Nik, sasoi hartan, ez nuen nafarrarengatik xemaikorik ematen -are gehiago, Hamaika 1ekin parekatu nuen- baina emaitza ona lortu zuen… Gero Rosa Diez ere hor dago matraka ematen… batek daki!\n2012-05-18 20:05 Ez duk mezuaren mamia harrapatu Mikelot. Zuen botikatik probatzera eman nahi nizuen soilik. Segi zuen yoyoekin argiaren bide arrakastaz josian aurrera.\n2012-05-18 20:19 Senitzen dut, baina saiatuta ere ezin dut ulertu ezker subiranista batzen ari den garai honetan batzuk bestelako ezker subiranista bat, aurrekoari lehia egingo diona, babestea, are gutxiago Basagoitik berak ere sinatuko lituzkeen argudioetan oinarrituta. Hain zaila da iraganeko benetako eta ustezko irainak eta erresuminak gainditu eta elkarrekin aurrera egitea. Hori egiteko gauza ez denak ez du balio etorkizuneko politika egiteko: baztertu dadila bidetik eta ez dezala trabarik jarri behintzat!!\n2012-05-18 20:57 Zarrapori:\nNik gauza bera eman nahi nian hiri, besteentzat aldarrikatzen duken botika.\nSegi hi hire kandelekin iluminatuen bidea argitzen!\n2012-05-19 14:15 Baina bidea eta kandela guztiak etziren ba zuenak, Mikelot?\nErantzun Gorka Isasa\n2012-05-19 15:48 Zarrapo, jakin ezak Aralarrekoa naizela, baina ezin dudala jasan orojakileen hitz merkea, kasu honetan hirea. Denak iraindu eta iraintzaileak besteak direla esan. Horrelakoa haiz hi. Bidea, kandelak eta parke tematikoa hiretzat. Hasiera-hasieratik esan nian tiranosaurus galanta hintzela, eta hire hitzek gauza bera zekarkidatek, behin eta berriro, gogora.\n2012-05-19 15:49 Zarrapo, ene egiazko izena jarri diat goitizen baten gibelean gordetzen ez naizela jakin dezaan.\n2012-05-19 17:53 Hiretzako guztiak Gorka. Hi bai ausarta.\n2012-05-19 18:19 Ez diat gu bion arteko hizketa honekin jarraitu nahi, ero gurpila baitzirudik bion aldetik. Ez diat hirekiko inolako errarik, beraz, osasuna hiretzat eta euskaldun guztiontzat. Beste bat arte.\n2012-05-19 20:41 Ados. Izan ongi.


Euskara: Moodlenet ekainerako martxan\nMoodlenet ekainerako martxan\nMoodleNet Sprint ►\nAlexander Gabilondo - asteazkena, 2020(e)ko maiatzaren 20(e)an, 15:55(e)an\nBadirudi Moodlenet ekainean aurkeztu nahi dutela ofizialki.\nNik uste nuen, Moodle.net zaharraren antzera, ikastaroen biltegi bat izan behar zuela baina berriki jarri duten bideo azalpen hauetan ikusita ematen du web orrien esteken eta fitxategien biltegia izango dela.\nAlexander Gabilondo(e)ri erantzunda\nEr: Moodlenet ekainerako martxan\nIñigo Zendegi Urzelai - asteazkena, 2020(e)ko maiatzaren 20(e)an, 18:18(e)an\nHala da, izen bera erabili arren MoodleNet berriak ez dauka aurrekoarekin zerikusirik, aurrerantzean MoodleNet hezitzaileen sare sozial federatu bat izango da, non hezitzaileek komunitateak sortu eta baliabideak partekatu ahalko dituzten.\nProiektua atzeratzen joan da, baina badirudi azkenean datorren hilabetean ikusiko duela argia, Moodle 3.9 bertsioarekin batera.\nNik iazko udaberrian proiektuaren pilotoan parte hartu nuen eta MoodleNet euskaratu nuen. Azken hilabeteetan ez dut honen inguruko berririk izan eta ez da kate berririk agertu (Transifex bidez ari dira itzulpena kudeatzen), beraz MoodleNet ateratzen denean euskaraz ere erabili ahal izango dela uste dut.


Gobernuak indartu egin ditu elikagaiak inportatzeko segurtasun-neurriak | Consumer\nGobernuak indartu egin ditu elikagaiak inportatzeko segurtasun-neurriak\nEkimen honen bidez, elikagaien kontsumitzaileen segurtasuna sendotu nahi da.\nPlan hori, Europar Batasunaren (EB) elikadura-produktuetan kontsumitzaileen segurtasuna finkatzeko estrategia orokorraren barruan, lehentasunez aplikatuko zaie aurten bertan lan-karga handiena duten mugako 15 ikuskapen-guneei, Espainiak inportatutako salgaien %90 ikuskatzen baitute.\nJarduera-multzo horretan sartzen da, gainera, ikuskatze-ordutegia zabaltzea (puntu batzuetan, eguneko 24 ordukoa izango da urte osoan), eta horrek plantilla handitzea eta produktibitaterako pizgarriak gehitzea ekarriko du; konpainiako animaliak eta animalia-jatorriko produktuak gehiago kontrolatzea, bidaiarien ekipaje pertsonalen kontrola indartuz; ikuskapen-guneen antolaketa hobetzea, eta inplikatutako erakundeen arteko koordinazioa hobetzea.\nEra berean, eraikinak eta lokalak egokitu eta hobetzeko obrak egingo dira, instalazioak Europar Batasuneko araudiaren arabera egokitzeko; eta baliabide tekniko eta informatikoak eskuratu eta berrituko dira, ikuskatze lana errazteko eta laginak hartu, zaindu eta tratatzeko kalitatea ziurtatzeko.\nGainera, Esportazioen Ikuskapen, Zaintza eta Erregulazio Zerbitzu Ofizialera (SOIVRE) ere hedatuko dira neurriak, operadore komertzialei zerbitzu hobea emateko eta ikuskapen-puntuetarako neurriak eraginkorragoak izan daitezen.\nBidaiarien nazioarteko joan-etorrietarako arreta eta kontrola eta nazioarteko txertaketa zerbitzua ere hobetuko dira, oporraldietan sortzen diren eskari handiei itxaron gabe eta kalitatez erantzuteko.\nelikagaien kontrol elikagaien segurtasuna importación-eu inspección-eu


Irakaskuntzako Objektuak ikasleari bere buruari buruzko eta beste pertsonei buruzko informazioa ulertzen, eskatzen eta ematen lagunduko dio. Horretarako, konparaziozko lokuzio desberdinak erabiliko dira, era horretan ahozko zein idatzizko gaitasunen praktika eta jabetza motibatuta.\nHelburuak: Orokorrak: Konparaziozko lokuzio desberdinak erabiltzen ikastea. Espezifikoak: Konparaziozko lokuzio desberdinak ahoz erabiltzea. Konparaziozko lokuzioak erabiltzen direneko testuinguruak erabiltzea. Aurretiazko Ezagutzak: Dagozkien egiturak ahoz erabiltzea eta irakurriz identifikatzea eskatzen da. Erdiko mailan oinarrizko mailan lortutako ezagupenak behar dira. Erabiltzaileak era intuitiboan nabigatu beharko du jarduera desberdinetan zehar. Kontzeptu-mailakoa (deklaratiboa): Konparaziozko lokuzioak identifikatzea eta ahozko eta idatzizko hizkuntzan erabiltzea. Prozedura-mailakoak: Konparaziozko lokuzioak. Lokuzio horiek desberdinak izango dira esaldi bakoitzean. Jarrera-mailakoa: Konparaziozko lokuzioak identifikatzen ikastea gaztelaniaren testuinguruak ez direnetan. Sekuentziaren gida didaktikoan sartzea.\nPalabras clave: konparatiboak kantitatea kualitatea superlatiboak\nURL repositorio: /repositorio/06042010/0e/es-an_2010040632_9100933


froga – HarituLab\napirila 21, 2022\nDena ez da zertan plataforma handietan egon behar :). Partekatzea, trukaketa beste bide batzuk har…\notsaila 23, 2022\nDenbora errealean sateliteak behatzeko eta orbitak aurreikusteko programa da Gpredict. Sateliteak jarraitu eta haien kokapena…\n2021ean jarri zen martxan proiektua da Z Anatomy, giza gorputzaren 3D eta lizentzia libredun baliabideak…\notsaila 17, 2022\nGida hau aurkitu dugu, orain arte haurren teknologia diseinatzerakoan/erabiltzerakoan adinen inguruan izan da eztabaida. Baina…\nEspainiar estatu osoan zehar badago zenbait historia teknologiari loturiko komunitateen inguruan. HackLab-ak herri ezberdinetan garatu…\nOrain dela zenbait urte Tabakalera Zer gertatzen da teknologairekin? topaketan Eulalia Pérez Sedeño CSIC-eko Filosofia…\nMap Map bideo mapingna egiteko baliabidea da. Bideo mappina proiektore baten argi puntuak kontrolatzen laguntzen…\notsaila 03, 2022\nTutorial berria egin dugu, eragileak ezagutzeko. Matematika eragiketen emaitzak egiten ditugun programetan baldintzan jartzeko balio…\notsaila 02, 2022\nMahaigaineko ordenagailuetan eta mugikorretan planetario bat simulatzeko programa da Stellarium. Software librean dago garatuta eta…\notsaila 01, 2022\nBideo-joko batek gure arreta deitu du azken aldian Barraka izenekoa da eta kuriosoa bada ere…\nZeinen berri ona ekarri digu Alex Gabilondok bere blogean (ikusi sarrera), CryptPad euskaratu du. Guk…\nMisterio handirik ez du Tinkercad-ek baina behar bada lagungarria suertatu dakizueke zuen proietuetarako lehen urbilketa…\nurtarrila 06, 2022\nScratch programazioren logika ulertzeko baliabide oso interesgarria da. Bloke bidez joan zaitezke zure proiektua eraikitzen…\nabendua 31, 2021\nEremu digitala hain mostruo handia bilakatu da ezen batzuetan hobe dala gutxitik hastea, pixkanaka pixkanaka.…\nAzken aldian berri asko jasotzen dugu Telegram bidez, eta behar bada zenbait pertsonentzat interesgarria izan…\nEz genekien zelan zoriondu eguberria eta open processing-era joan gara, han beti aurkitzen dugu inspirazioa,…\nIturria: Azkue Fundazioa Esteka: http://www.azkuefundazioarenegunkaria.eus/digitalizazioaren-hariak-egitasmoa-bermeoko-ikastetxeetan-jositakoa/ Bukatu da 2021. urteko Digitalizazioaren Hariak egitasmoa. Hala, pasa…\nIturria: Azkue Fundazioa Esteka: http://www.azkuefundazioarenegunkaria.eus/24343-2/ Azkue Fundazioak Bermeoko Udalaren laguntzaz ondutako Digitalizazioren Hariak proiektuaren baitan, Bermeoko DBH…\nAzkue Fundazioak Bermeoko Udalaren laguntzaz ondutako Digitalizazioren Hariak proiektuaren baitan, Bermeoko DBH 4. eta Batxilergo 1…\nIturria: Azkue Fundazioa Esteka: http://www.azkuefundazioarenegunkaria.eus/digitalazioaren-hariak-sagrado-corazon-ikastetxean-first-lego-league-euskadi-proiekturako-egiturak-sortzen-euskaraz-3d-inprimagailuekin/ Azkue Fundazioak Bermeoko Udalaren laguntzaz ondutako Digitalizazioren Hariak proiektuaren baitan, Bermeoko DBH…\nBizi ditugun garaiotan zientzia eta teknologiak aurrera egiten dute, aukerak asko dira. Baina, egin dezakegun…\nazaroa 02, 2021\nIturria: Azkue Fundazioa Esteka: http://www.azkuefundazioarenegunkaria.eus/digitalazioaren-hariak-proiektua-sagrado-corazon-ikastetxean-zelan-sustatu-euskarazko-ikerkuntza-eremu-digitalean-ikasleen-artean/ Azkue Fundazioak Bermeoko Udalaren laguntzaz ondutako Digitalizazioren Hariak proiektuaren baitan, Bermeoko DBH 4.…\nIturria: Azkue Fundazioa Esteka: http://www.azkuefundazioarenegunkaria.eus/digitalizazioaren-hariak-proiektua-arozena-barrueta-institutuan-zibersegurtasunaren-inguruan-hausnartzen/ Azkue Fundazioak Bermeoko Udalaren laguntzaz ondutako Digitalizazioren Hariak proiektuaren baitan,…\nIturria: Azkue Fundazioa Esteka: http://www.azkuefundazioarenegunkaria.eus/24211-2/ Azkue Fundazioak Bermeoko Udalaren laguntzaz ondutako Digitalizazioren Hariak proiektuaren…\nBERRIA Ikasgelak hezkuntza sisteman erabiltzeko askotariko edukiak eskaintzen ditu: irakurgaiak, bideoak, infografiak, audioak… Berria egunkariak…\nJoseba Irazoki musikagileak bere BandCamp profilan honako kanta partekatu du. Uste dugu zuen interesekoa izan…\nAzkue Fundazioak eremu digitalean gazteak euskaraz aritzeko lan egiten du, beste gauza batzuen artean. Harituk,…\niraila 06, 2021\nBehar bada zuen ikastetxean laguntza honekin STEAM idiara hurbiltzeko aukera izan dezakezue. 3.000 euro dira…\niraila 01, 2021\nBadakigu, eremu digitalean edozein lekutatik konektatu eta lan egin dezakezula. Badakigu postak programatuz eta abar…\nuztaila 09, 2021\nAskotan proiektu bat egiten hasi aurretik, beste pertsona batzuk zelan egin duten ikertzen dugu. Errepositorioak…\nTekniker eta Tabakalera -Kultura Garaikidearen Nazioarteko Zentroak- erakundeen arteko lankidetza-hitzarmen bat sinatu dute gaur. Elkarlan…\nEskola-proiektu baterako ideia daukazue baina ez duzue baliabide egoki edo ezagutza tekniko zehatzik? Praktika eta…\nBadago zenbait ezagutza laborategian askotan errepikatzen genuena. Wiki hau pixkanaka pixkanaka kontsultarako den eta laborategiaren…\nBihar martxoak 25 STEAM Euskadi Topaketetan parte hartuko dugu. Webgunea martxan jarri aurretik, pandemia gure…\nmartxoa 08, 2021\nFormatuetan esploratzen gabiltzan laborategi honetan, eta egin dugun esperimentu bat aurkeztu nahi dizugu: Digitalizazioaren sinbiogenesia…\nHezkuntzaren digitalizazio ereduan gero eta gehiago hausnartzen ari da azken aldian. Arrazoietako bat gure gizartean…\notsaila 04, 2021\nInor ez da jaio jakinda, eta zenbait gauzei heltzeko eurekin gozatzea da modu onena. Gida…\notsaila 02, 2021\nBadago teknika berri bat tomografia krioelektronikoa izena duena, zeinarekin COVIDa "izoztu" laminatu eta lamina bakoitzaren…\nBidea pausoka egiten denez, eta helmuga baino bidea denez askotan interesgarriena, disfrutatu dezagun bitartean! Horregatik…\nErrepositorioa pixkanaka pixkanaka hasten doa lagun askoren lanari esker, mila esker denoi!! Oraingoan #Cura tutoriala…\nProcessing kode askeko programazio lengoaia eta programatzeko interfaze bat da, arte bisualentzako 2001ean garaturikoa. Javan…\nabendua 31, 2020\nElhuyar gazteengana STEAM akronimoa atzetik duena hurbiltzeko komiki bat sortu du. Euren hitzetan: STEAM hezkuntza…\n"Halte à l’obsolescence" Frantziako elkarteak liburu zuri bat aurkeztu du Europar Batasunean produktuen iraunkortasun handiagoa…\nRecallbox, hau da bideo-jokoen emulatzailearen instalazioa egiteko tutoriala egin digute Game Erauntsiako lagunek, adibide bezala…\nWebgunea martxan jarri genuenean Jabi Luengok irakasleak eginda zenbait tutorial partekatu genituen, hauek MineTest Minecraft…\nInterneten erabiltzen ditugun plataforma eta eduki asko doan direlakoan pozik erabiltzen dugu. Baina internet atzean…\nHaritu proiektua aurkeztu genuen STEAM Euskadi sarietara, arrazoia STEAM atzetik pentsamendu kritikoa eta sorkuntza sustatzea…\nGazteentzako neguko teknologia laborategia, garai arraro hauetan harremanetarako eta ezagutza partekatzeko lekua izan nahi…\nabendua 19, 2020\nInterneten aurrekaria izan zen Arpanet-en bidez igorritako lehen datuak Los Angeleseko Kaliforniako Unibertsitateko ordenagailu batetik…\nInterneten gabiltzanean beste pertsona eta erakundeen jokabide eta interesetatik babesteko baliabide eta esperientzien inguruan gehiago…\nAzken aldian bideo-jokoetan Streaming-a ezin besteko tresna bihurtu da jokalarien arteko ezagutza partekatzeko eta harremanak…\nEstatu batuetan Google-en monopolioaren kontrako kasua dago martxan (informazio gehiago) auzia datorren urtean egingo da,…\nAbenduaren 15etik - 17ra informazio guztia // https://www.tabakalera.eus/eu/eginzaleak-2020 EGINZALEAK! praktika irekien inguruan garatutako proiektuak bilduz,…\nIturria: zinea.eus Cilect Zinema eta Telebista Eskolen Nazioarteko Lotura Zentroak aho batez erabaki du 2022ko…\nabendua 09, 2020\nPantaila argazki hau egin diogu lemmy.eus foroari, azken astean martxan jarritako ekimena. Lemmy softwarea zerbitzari…\nabendua 08, 2020\nParkes, Australiako radioteleskopioak hiru ordu iraun duen seinalea jaso du Proxima Centauri izarratik. Proxima Centauri…\nabendua 07, 2020\nAstronomia gogoko badu ez galdu Aranzadi zientzia elkartearen webgunea. Bertan beste gauza batzuen artean behaketak…\nabendua 06, 2020\nHemen esteka // https://baleafunk.eus Baleafunk.eus lizentzia libreak erabiltzen dituzten musikari eta podcast egile euskaldunen komunitatearentzat…\nabendua 05, 2020\nTeknologiaren eremuan, hausnarketa sakonak oso interesgarriak dira benetan behar eta egin nahi dugun teknologietan pentsatzeko.…\nabendua 02, 2020\nSTEAM Euskadi Sariak Euskadiko STEAM Hezkuntzako praktika onenei egiten zaien aitortza dira. Eskuratutako emaitzak, inpaktua,…\nabendua 01, 2020\nAdi berri hau aldakorra da, eta laster Wikian sarrera bihurtuko dugu Askotan pentsatzen dugu internet…\nHonako galdera du izen buruan UEU (Euskal Unbiertsitateak) martxan jarritako topaketa. Eta askotan bezala galdera…\nMinetest 3D eraikitzeko bideo-jokoa da. Minetest Minecraft antzekoa da, blokeak erabiltzen direlarik eraikitzeko hiru dimentsiotako…\nAurten pandemia dela eta Durangoko Azokan ere gauzak modu ezberdinean planteatu dituzte. Urtero urtero Ikaslearen…\n2020. urteko urriak 29an EuskaraBildua topaketan datuak eta euren subiranotasunaren inguruan igaro zen saioa: Teknologia…\nharitu 2019. urtean sortu zen prototipo bezala EDE Fundazioan parte den Suspergintza elkartea eta Azkuna…


Gizartean eta elkartasunean oinarritutako ekonomia: kontzeptuak, praktikak eta politika publikoak (gazteleraz)\nHEGOA / EHU\nZurrumurruen aurkako eragileentzako gida\nNola egin aurre kultur aniztasunaren inguruko zurrumurru eta estereotipoei Bartzelonan (dokumentua gazteleraz)\nGipuzkoako desgaitasun fisikoa duten pertsonen egoera eta beharrizanei buruzko azterketa-diagnostikoa\nParte-hartze soziala eta boluntariotza. Joera berrien diagnostikoa eta identifikazioa , udal azterketa kualitatibo batetik abiatuta EAE-ko hiru eremutan\nIkerketa honen helburua, hortaz, bikoitza izango da. Batetik, ikerketa kualitatibo bat egitea, boluntariotzako eta parte-hartze sozialeko moduen aniztasuna sakon aztertuko duena eta partehartze horren arrazoiak, garatutako funtzioak eta parte-hartzea sustatzen edo eragozten duten faktoreak aztertuko dituena. Horretarako, gizartearen eta demografiaren, gizartearen eta ekonomiaren, nahiz gizartearen eta etxebizitzaren arloko profil desberdinak dituzten hiru euskal udalerritako errealitatea landuko da.\nGizarte eraldaketarako komunikAKZIOA\nGazteak eta parte-hartzea. Gazteen parte-hartzeari buruzko ikerketa\nDokumentu honek Euskadiko Gazteriaren Kontseiluak 2013ko bigarren seihilekoan burututako partehartzeari buruzko Ikerketaren (Ikerketa 2013, I2013) ibilbidea eta ondorioak jasotzen ditu.\n“Eskuartean duzun liburu hau pertsona askorenartean idatzitako liburua da. Gauza aberasgarriadela pentsatzen dugu baina horrek gauzakadierazteko moduari zein idazteko estiloaridagokionez homogenoa ez den testua izateaere badakar. Hortaz testu heterogenoa da.Sarri formato idatziaren eremuan nagusi direnarauengatik, aniztasun hori lanketa eskasa eginizanaren adierazle izan ohi da. Kasu honetan aldiz,aniztasun hori parte hartu duten askoren artekoelkarlanaren fruitua da, eta horrela aldarrikatunahi izan dugu. Gutako bakoitzak adieraztekoera propioa du eta hala behar duela izanderitzogu. Gehiegizko borobiltze eta hizkuntzalandutik urrunduz, ulergarria suertatzea eta gurehizkuntzari ahal moduan zaintzea izan dugu ipar.Halan bazan ala ez bazan, sar dadila kalabazan.Gaizki esanak barkatu eta ondo esanak gozatu\nPobrezia, desberdintasunak, eta injustiziak: kausak eta arduradunak\nZein da zein? kanpainaren material hauek oinarri gisa hartuta unitate didaktiko bat eskeintzen dugu, bai hezkuntza formaleko (DBHko 2. zikloa eta batxilergoa) bai ez-formaleko 14 eta 18 urte bitarteko gazteei, gutxi gorabehera, bideratuta dagoena. Horren helburuak hauek dira:\n-Hausnarketarako informazioa eta elementuak ematea pobreziari eta desberdintasunei; gerrei; eta migrazioei buruz;\n-gai horien inguruan sentsibilizatzea eta kontzientzia hartzea, gizartea eraldatzeko dugun paper aktiboa geurea eginez;\n-eztabaidatzeko eta iritziak elkarrekin trukatzeko gaitasunak sustatzea;\n-emakumeen errealitatean eta bizipenetan genero-harremanen eraginari buruzko ikuspegi kritikoa egitea.\nFinantzaz haratago. Repensando la educación financiera desde una perspectiva ética y parabancaria (gazteleraz)\nZurrumurruak deusestatzeko jokoak. Zurrumurruak deusestatzeko estrategia jardueren eskuliburua\nEskuliburu honen helburua, zehazki, pertsona gazteekin esku hartzen duten talde profesionalei (hezitzaileak, irakasleak, tutoreak, etab.) erantzutea da, zurrumurruen aurkako ekintza eta dinamikak modu autonomoan garatu ahal izateko lanaren eta sozializazioaren espazio desberdinetan. Hala, eskuliburuan estrategiaren inguruko oinarrizko zenbait kontzeptu jaso dira, baita tresna praktiko eta dinamikoen aukeraketa bat ere, gazteen komunitatearekin aurrera eramateko.\nGure gizarte eta ekonomia ereduari bururz berriz pentsatzen\nMGE Dosierrak - Mugarik Gabeko Ekonomilariak\nZibilizazio-krisiko garai batean bizi gara. Eremu sozioekonomikoan, gizartearen gehiengo handi baten bizi-baldintzen hondatze orokorrari aurre egin behar diogu. Ordezkaritza politikoaren krisi sakon baten aurrean gaude, eta haren duela gutxiko adierazpen batzuk eskuin-muturra, Trump boterera iristea edo Brexita dira. Eta hori guztia jadanik saihetsezina den kolapso ekologikoko testuinguru batean\nUrritasuna duten pertsonek jasando eskola jazarpena ekiditeko gida (gazteleraz)\nMerkataritza eta kontsumo eredu justuak eta eraldatzaileak , tokiko eta global eremuan\nGorroto diskurtsoari aurre egiteko gida (gazteleraz)\nCiberespect. Sarean eskuhartzeko ziberaktibistentzat eskuliburua (gazteleraz)


Javier Bahón, hezkuntzan adituak, hitzaldia eskainiko du “Pertsona kooperatiboa eta eraldaketa soziala” izenburupean — TUlankide MONDRAGON\nJavier Bahón hezkuntzan aditua da eta, hezkuntza berrikuntzan aditu legez, Harvard eta Connecticut unibertsitateekin elkar lanean aritzen da. Bere burua betiereko ikasletzat dauka.\nGaur egun TUinnovas Berrikuntza Laborategiaren zuzendari nagusia da. Bere xedea hezkuntzaren berrikuntzaren bidez gizartearen eraldaketan eragitea da.\nErreserba egitea ezinbestekoa\nBahonen hitzaldiaren aurretik, Joxean Alustiza Usandizagak hartuko du hitza. Fagor Taldeko eta Gizabidea Fundazioko presidenteak bertaratutakoak agurtuko ditu. Interesa duten guztiek aldez aurretik erreserba egin beharko dute Gizabideak jarritako honako plataforma online-ean. Erreserbak.


Groucho Marxen karikatura\nGroucho Marx (1890 - 1977) aktore eta umorista estatubatuarra izan zen.\n"Adin oso txikian jaio nintzela aitortu behar dut".\n"Andereño... Bidali iezaiozu arrosa gorrien sorta bat eta idatzi "Maite zaitut" kontuaren atzeko aldean".\n"Arrakastaren sekretua egia esatean eta zintzotasunean datza. Horren itxura emateko gai bazara, egina duzu".\n"Asko gozatu dut antzezlan honekin, batez ere etenaldian".\n"Barkatu jaun-andereak deitzen badizuet, baina oraindik ez zaituztet ondo ezagutzen" (hitzaldi bat hasi aurretik).\n"Benetako maitasuna bizitzan behin bakarrik agertzen da... Eta gero ez dago gainetik kenduko duenik".\n"Beste pertsonak interesgarri egiteko edaten dut".\n"Beti epaile batek ezkondu ninduen: epaimahai bat exijitu behar nuen".\n"Bizitza osoan ikusi dudan emakumerik ederrena zara... Eta horrek ez du nire alde askorik esaten".\n"Bizitzan dirua baino garrantzitsuagoak diren gauza asko daude. Baina hain dira garestiak!"\n"Duela asko, emakume batekin bizi izan nintzen bi urtetan, bere gustuak eta nireak berdinak zirela konturatu nintzen arte: biok genituen neskak gustuko".\n"Duela hamabost urte Liman, Ohion, ezagutu nuen igogailuko baten antza zuen" (elkarrizketa batean, bere azken emazteagandik zerk maitemindu zuen galdetzean).\n"Emazterik zain ez balute, etxera zoriontsu itzuliko liratekeen ehunka gizon ezagutzen ditut. Kendu emazteak ezkontzatik eta ez da batere dibortziorik izango".\n"Ene seme, zoriontasuna gauza txikiez eginda dago: yate txiki bat, luxuzko etxe txiki bat, aberastasun txiki bat..."\n"Ergel itxura izan dezake eta ergelen moduan joka dezake, baina ez utzi engainatzen, benetan ergela da".\n"Ez al zara Smith andereñoa, Smith bankuko gizon aberatsaren alaba? Ez? Barkatu, une batez zutaz maitemindu nintzela uste nuen".\n"Ez dakit nola bihurtu nintzen komediante edo aktore komiko. Beharbada ez naiz izango. Dena dela, urte luzeetan bizitza ederki atera dut aurrera horietako baten itxurak eginez".\n"Ez dut inoiz aurpegi bat ahazten. Baina zure kasuan, atsegin handiz, salbuespen bat egingo dut".\n"Ez pentsatu gaizki nitaz, emakumea. Zureganako interesa sexuala bakarrik da".\n"Ezerezetik hasita, miseriaren maila altuenetara iritsi naiz".\n"Ezeri barrerik ez egitea ergelena da, denari barre egitea inozoena".\n"Ezin dut esan zurekin ados ez nagoela gezurra denik".\n"Ezkontza da dibortzioaren eragile nagusia".\n"Ezkontza erakunde handia da. Erakunde batean bizitzea gustatzen bazaizu, noski".\n"Gau zoragarri bat igaro dut. Baina ez da hau izan".\n"Gaur ez dut jateko denborarik. Ekar iezadazu kontua zuzenean" (jatetxe bateko zerbitzariari).\n"Gela zerbitzua? Ekarri gela handiago bat".\n"Geratu mundua, jaistera noa eta".\n"Gero arte, laztana... Arraioa! Afariaren kontua oso garestia da! Eskandalu bat da! Nik, zu banintz, ez nuke ordainduko".\n"Gizon bat zintzoa den jakiteko era bakarra dago: berari galdetzea. Baietz erantzuten badu, badakigu ustela dela".\n"Gizon handi bakoitzaren atzean emakume handi bat dago. Eta bere atzean, emaztea".\n"Goiz batean, jaiki eta pijama zeraman elefante bat akabatu nuen. Ez dakit nola jantzi ahal izan zuen nire pijama".\n"Hauek dira nire printzipioak. Ez bazaizkizu gustatzen, beste batzuk ditut".\n"Hil egin zara edo nire ordularia gelditu da".\n"Hiltzen naizenean, ni erraustea eta errautsen ehuneko hamarra nire ordezkariaren gainera botatzea nahi dut".\n"Ikusten zaitudan hurrengo aldian, gogorarazi kasurik ez egiteko".\n"Inoiz ez nintzateke onartuko nindukeen klub bateko kide izango".\n"Inozokeria da ohearen azpian begiratzea. Zure emazteak bisita bat badu, ziur asko armairuan ezkutatuko da. Ezagutzen dudan gizon batek hainbeste jende aurkitu zuen armairuan, ezen arropa zintzilikatzeko tokia izateko bakarrik dibortziatu behar izan zuela".\n"Inteligentzia militarra bi termino kontrajarri dira".\n"Jaietan ez zaitez inoiz eseri; atsegin ez duzun norbait zure ondoan eser liteke".\n"- Jauna! Andere hau nire emaztea da! Lotsa eman behar lizuke! (Grouchoren iruzkin batek mindutako gizon batek)\n- Andere hau zure emaztea bada, zeu zara lotsatu beharko lukeena!"\n"Justizia militarra justiziarekiko, musika militarra musikarekiko dena da".\n"Koltxoian igaro ditudan urteetan, sakonki hausnartu dut loezinari buruz. Laster kontatzeko guztiontzat adina ardi geratuko ez zirela konturatu nintzenean, ardiaren zatiak kontatzeko esperimentua egiten saiatu nintzen animalia osoa kontatu beharrean".\n"Kontua ordaintzea?... Hori ohitura zentzugabea!"\n"Lehengo batean Humphrey Bogart etorri zen etxera eta mozkor-mozkor eginda amaitu zuen, nahiko ohikoa beregan. Edanda dagoenean gogaikarri hutsa da, baina egia esan edan gabe ere ez da asko hobetzen".\n"Lubakiak zulatu! Gure gizonak etengabe erortzen diren bitartean! Ez dugu lubakirik zulatzeko denborarik. Aurrefabrikatuak erosi beharko ditugu".\n"M. Dumont: Wolfie, laztana, etxe zoragarri bat izango al dugu?\nGroucho: Jakina, ez duzu etxez aldatzea pentsatuko, ezta?\nM. Dumont: Ez, baina beldur naiz ezkonduta denbora bat daramagunean, neska gazte bat zure bizitzan agertu eta nitaz ahaztuko ez ote zaren.\nGroucho: Ez izan tuntuna, astean bitan idatziko dizut".\n"Maitasunaren arazoa jende askok gastritisarekin nahasten duela da eta, sendatu direnean, ezkondu egin direla konturatzen dira".\n"Merkea da garestia ez den bakarra".\n"Naizen guztia nire birraitonari zor diot, Cyrus Tecumseh Flywheel zaharrari. Oraindik biziko balitz, mundu osoak berari buruz hitz egingo luke... Zergatik? Biziko balitz 140 urte izango lituzkeelako".\n"Nigan sinesten dut Jainkoagan baino lehen, baina arazoa berak abantaila duela da, berari buruz hitz egiten duen liburu bat baitago eta Playboyk oraindik ez nau ni biluzik argitaratu nahi..."\n"Nire amak haurrak izugarri maite zituen. Edozer gauza emango zukeen ni bat izateko".\n"Nirekin ezkondu nahi duzu? Aberatsa al zara? Erantzun lehenengo bigarren galderari".\n"Nori sinetsiko diozu? Niri ala zure begiei?"\nEsan hau Grouchori egotzi ohi zaio, baina izatez Chico Marxena da.\n"Noski ulertzen dudala. Bost urteko haur batek ere ulertuko luke. Ekarri bost urteko haur bat!"\n"O! Inoiz ez dut ahaztuko emakume harekin ezkondu nintzen eguna... Bitamina pilulak jaurti zizkidaten arrozaren ordez".\n"Oheko bikote bitxiak sortzen dituena ez da politika, ezkontza baizik".\n"Politika arazoak bilatzearen, aurkitzearen, diagnostiko faltsua egitearen eta gero konponbide okerrak aplikatzearen artea da".\n"Sekula ez ditut ikusiko heroi gizonaren bularrak heroi emakumearenak baino handiagoak agertzen diren filmak".\n"Soldadua: "Jenerala, ez al zara konturatzen gure gizonei tiroka ari garela?"\nGroucho Jenerala: "Tori dolar bat eta gorde sekretua".\n"Telebistak gauza miragarriak egin ditu nire kulturagatik. Norbaitek telebista pizten duenean, liburutegira joaten naiz eta liburu on bat irakurtzen dut".\n"Umorea hitz bat da beharbada; etengabe erabiltzen dut eta zoratuta nauka. Egunen batean bere esanahia deskubrituko dut".\n"Urezko oheak asmatu beharra zegoela uste dut. Gauean katua zapaltzeko arriskurik gabe zerbait edateko aukera ematen dute".\n"Urteak betetzen jarraitzen baduzu, azkenen hil egingo zara. Musuak, Groucho" (lagun bati bidalitako zorion oharra).\n"Zakurraz gain, liburu bat da ziur aski gizonaren lagunik onena. Eta zakurraren barruan, ziur aski, ilunegi dago irakurtzeko".\n"Zentabo bat nahi izango banu, nire semearen itsulapikoa apurtuko nuke -seme bat izango banu".\n"Zergatik diote maitasuna, sexua esan nahi dutenean?"\n"-Zer egingo zenuke zure bizitza osoa berriz bizi ahalko bazenu?\n- Posizio gehiago probatu".\n"- Zergatik eta nola iritsi zara hogei seme-alaba izatera?\n- Nire senarra maite dut.\n- Nik ere oso gustuko dut nire purua, baina noizbehinka ahotik ateratzen dut".\n"Zergatik kezkatu behar naiz etorkizunaz? Zer egin du etorkizunak nigatik?"\n"Zergatik nengoen emakume horrekin? Zu gogorarazten didalako, egia esan, berak zu zeuk baino gehiago gogorarazten dit".\n"Zure liburua hartu nuen lehen unetik lurrera erori nintzen barrezka. Noizbait irakurtzea espero dut".\nAzken aldaketa 13 apirila 2014(e)an, 21:52(e)tan


samba / samiera\nsami 1 izond Laponiakoa, Laponiari dagokiona. ik laponiar.\n70eko hamarkadan herritar sami batek ikus-entzunezko hedabideak arautzen dituen batzordean aurkeztutako salaketa baten ondorioz hasi zen telebista eta irrati publikoa sami hizkuntzan saioak igortzen. Berria - Mundua 2006-02-11\nStockholmeko gobernuaren aurkako salaketa jarriko duela jakinarazi du alderdi sami nagusiak SSR Suediako Samien Erakunde Nazionalak. Berria - Mundua 2006-04-22\nFinlandiaren menpeko samien lurraldeetan dauden basoetan. Hegoaldeko lurralde samien inguruko hausnarketa egiten ari da orain Norvegiako Gobernua, iparraldean jarraitutako bide bera hartuko duen erabakitzeko. Berria - Mundua 2006-02-18\nHitzartutakoa haustea eta sami herria diskriminatzea leporatzen diete komunikabideei. Berria - Mundua 2006-02-11\nSuediako gizartean sami herriaren inguruan -laponiar ere deritzote- dagoen ezjakintasunari aurre egiteko SVT eta UR telebista kateek eta SR irratiak dute, gainera, sami hizkuntzan ikus-entzunezko programak hedatzeko monopolioa. Berria - Mundua 2006-02-11\nHezkuntzari buruzko eta sami gazteentzako saio gehiago ere nahi ditugu. Berria - Mundua 2006-02-11\nSami Legebiltzarrak Suediako telebista eta irrati publikoaren aurka aurkeztutako salaketaren nondik norakoez mintzatu da Legebiltzarreko presidente Lars-Anders Baer berriarekin. Berria - Mundua 2006-02-11\n· 3 iz Laponiako herritarra.\n80 bat mila sami bizi dira Europako iparraldean: Norvegian (50.000), Suedian (20.000), Finlandian (5.000) eta Errusiako Kola penintsulan (2.000). Berria - Mundua 2004-11-20\nHainbat estatutan sakabanaturiko nazioa izatea samien aurkako izango da hauteskundeetan. Berria - Mundua 2004-06-10\nBetitik beraienak diren 10.000 kilometro koadro lur aldarrikatzen dituzte Suediako samiek. Berria - Mundua 2006-04-22\nHegoaldean, urrun dagoen herri exotiko gisa ikusten dira samiak; iparraldean, berriz, samien eta gainerako biztanleen artean lurraren jabetzaren inguruan mendeetan izan diren gatazkek diskriminazio handia ekarri dute. Berria - Mundua 2004-11-20\nsami herria (8); sami herriaren (4); sami hizkuntzan (12); sami hizkuntzan kaleratutako (3)\nsamien informazio zentroa (3); samien inguruan (3); samien legebiltzarrak (5); suediako samien (3)


Sanjoanetako kartelen lehiaketa martxan da. Noticias de Gipuzkoa\nSanjoanetako kartelen lehiaketa martxan da\nLanak maiatzaren 6a baino lehen bidali beharko dira eta irabazleak 500 euroko saria izango du\n2016(e)ko apirilaren 21a, osteguna - 06:11etan eguneratua\ntolosa- 2016ko San Joan jaiak iragartzeko kartel lehiaketarako deialdia martxan da aurten ere. Parte hartu nahi dutenek, maia-tzaren 6a baino lehen aurkeztu beharko dituzte proposamenak eta aukeratutako kartelaren jabeak 500 euroko saria jasoko du.\nNahi duen orok parte har dezake, ideiak eta edukiek originalak izan beharko dute derrigor eta jendaurrean aurkezteko modukoak. Kartelaren neurri bertikala 50x70 zentimetrokoa izan beharko da eta testua, honakoa: Sanjoanak 2016, ekainak 23-26, Tolosa. Tolosako Udalaren logotipoa konposizioan integraturik eraman beharko du kartelak.\nLanak Antonio Maria Labaien kultur etxean aurkeztu behar dira, astelehenetik ostiralera, 10.00etatik 13.00etara eta 17.00etatik 19.00etara. Kartelaren atzealdean egilearen adina eta lema jarriko dira. Lan bakoitzarekin batera kartazal itxi bat entregatuko da, kanpoaldean lema eta egilearen adinarekin, eta barnean egilearen datuak dituena. Informazio gehiagorako 943 670 388 telefono zenbakira dei daiteke edo tolosa.eus webgunea bisitatu. -A.S.


Berbaro Elkartea » Blog Archive » “Awawawawawawatzitzi”\n25. urteurrena, berriak, deigarriak — By berbaro on\tekaina 26, 2014 at 8:29\nBerbaro eguzkitarako kremagaz lotzen dot, eta Durangoko hainbeste gaztek eta gurasok be lotuko dau akaso. Hala eta guzti be, Berbarok ez dau udan bakarrik lan eitten; eguzkitarako kremarik biher ez danien bebai lanien dau Berbaro euskeran alde. Euskaraz BERBA eitteko AROa beti da ta.\n1997.eko udan hamar urte neukezan. Eta ez nekidjen apenas euskaraz berbetan. Hile batzuk besterik ez zien Durangora etorri nintzenetik. Udalekuetara jueteko proposamena ein eustan amak- “Bihotz, sólo si tu quieres, ¿eh cariño?”. Aita denboraldi luzez ikusi barik egotiari ohitu nintzen, EEBBetan geratu zan ta. Baina ama eta ahizpa ez nabezan bi egun baino gehidjautan urrun eukin sekulan. Bazan, hala be, familia ez ikustie baino arazo larridjaue: promesai eustie.\nKlaudia, Mikele eta hirurok ikastaldixen euskeraz eingo geñule promesa egin geuntzen alkarri eta Berbarori. Ostantzien, esan abien, “ezin zara juen”. Bildur nintzen promesa apurtziaz. Egidje esan, gurau naben nik ixilik geratu euskeraz berba ez eittie baino. Ez dakit euskeraz indioen moduen eitten naben, edo erdaragaz nahasten nabenik, ez naz gogoratzen. Gogoratzen doena da hamabostaldidje amaitu zanien, etxera heldu eta kanpotik heldu barri zan aitari euskeraz berba ein neutsela, eta oso harro eta irribarretsu erantzun eustela berak be euskeraz.\nHizkuntza barridje ikasten danien kategoria barridjek sortzen diez; mundue ulertzeko modu ezberdinek. Euskeraz ikasi naben losakue eta esterilie generue zehaztu barik dekiela. Euskeraz sustantibuei preposiziñue lotzen djakola, “Maialenegaz noie”, “Ainarari emon deutset”, edo “Izarok esan deuste” esaten danien lez. Euskeraz, eta beste hizkuntzetan ez, ilargidjek hildakuen argidje daridjo, eta suhiltzailiek sue amatau barik, hil eitten dabe. Olgetan da euskeraz, biherretik “huelga” hartzie esan gure dogunien. Euskera oso ederra dala konturatu nintzen.\nEuskeraz zelan bizi ikasi naben udalekuetan, eta nire moduen beste askok pe Berbarori esker hau ikasiko aben. Beste batzuk, euskaraz ikasi be ikasiko abien Berbarogaz. Beste hainbestek, edo gehixauk, euskaraz ixeten jarraitzen dabe Berbaron bidez.\n“Atzitzitzitzitzitziwawa” eta “awawawawawawatzitzi” euskarazko hitzak, aditzak akaso, ziela pentsetan naben “Sardina bat, bi sardina” abestidje ikasi nabenien udalekuetan Oronoz-Mugairen, hitzok zer esan gure abienik arduratu ez arren. “Xalbadorren heriotza” ikasi naben, eta urte horretan Spice Girlsen “If you wanna be my lover” abesten zan modura kanteten naben nik; belarridjaz. Urtiek pasau zien, sei bat, hurrengoz udalekuetara Berbarogaz ostera juen eta ganoraz, letra inbentau barik, “Xalbadorren Heriotza” kantau ixen naben arte, Adoainen (Nafarroan). Aukera eukin dot monitore ibiltzeko be, eta “Sardina bat, bi sardina” erakusteko umiei Durangoko Udan Olgetan programan, ugerilekurako bidien.\nOndo akordetan naz promesagaz, Berbarori, eta lagunei ein neutsena. Oin atzerridjen euskeraz ez ahazten ahalegintzen naz. Ostera be, promesa hori barriro hartu deigun eskatzen deutsuet Berbarok hogeitabost urte eitten dauzen honetan, opari moduen emoteko.\nBihotz Barrenetxea, Edinburghn.\nTags: bizipenak, udalekuak